1Cahaya

TINGGINYA

IBU
Martabat

CAREER QUEST

N I L A I  M U R N I

Motivasi Diri

C e r p e n
Di Tepian Teluk
Kehidupan

K o n s e p  K e s y u k u r a n
I S L A M

SESUATU TENTANG KITA

THE NEW YOU

D A D A H
PEMUSNAH TAMADUN

UMMAH

Cahaya2

3Cahaya

Hijrah Nabi Muhammad SAW daripada Mekah ke Madinah Munawwarah
merupakan pelan perancangan strategik yang utama dalam usaha
mengembangkan Islam ke seluruh pelusuk dunia. Transformasi hijrah ini
merupakan kunci kejayaan kerajaan Islam di Madinah, kerana ia dapat
mewujudkan ukhuwah Islamiah yang merupakan asas penyatuan dan
kecemerlangan ummah.

Bagi negara kita Malaysia,  cabaran utama ke arah penyatuan
jiwa ukhuwah Islamiah ialah perbezaan mazhab dan pendapat
serta ideologi. Perbezaan pendapat ini telah membawa kepada
perpecahan yang wujud dalam sejarah peradaban Islam bermula dari
kewafatan Rasulullah SAW. Golongan-golongan ini saling menidakkan
sumbangan pihak yang lain dan melahirkan pelbagai slogan dan fatwa
yang bercanggah dengan syariat Islam. Umat Islam pada hari ini suka
bertelagah berkaitan perkara furu’ yang boleh merugikan masyarakat
Islam sendiri.

Oleh itu hijrah pada tahun 1438H ini diharapkan dapat menyatukan
masyarakat Islam dan  bukan Islam supaya hidup dalam keadaan
harmoni, aman, damai dan menghayati nilai-nilai murni. Ini kerana
nilai-nilai tersebut boleh membawa kepada penyatuan ummah
dan menghindari nilai-nilai negatif yang boleh membawa kepada
perpecahan. Justeru, Malaysia adalah sebuah negara majmuk yang
terdiri daripada pelbagai bangsa dan agama seharusnya hidup bersatu
padu, berkasih sayang, hormat menghormati, menegakkan keadilan,
memupuk persefahaman dan sebagainya.  Ini bertepatan dengan tema
Ma’al Hijrah pada tahun ini iaitu  “Ukhuwah Islamiah Asas Penyatuan
Ummah”.

Penaung
Tan Sri Dato’ Haji Othman bin Mustapha
Ketua Pengarah
JAKIM

Penasihat
Haji Paimuzi bin Yahya
Timbalan Ketua Pengarah
(Pembangunan Insan)
JAKIM

Ketua Pengarang
Zainab binti Ab Rahman

Pengarang
Wan Nadzirah binti Wan Mohamad

Penyunting
Baharuddin bin Malek
Nor Hashimah binti Embong
Nor Simah binti Khalim
Siti Kasmah binti Kassim

Pembantu Pengarang
Mohd Nasuha bin Aman@ Ab Rahman

Rekabentuk & Percetakan
Attin Press Sdn. Bhd.

Pengurus Edaran
Mohd Rashidi bin Mohd Jamil

Pembantu Edaran
Erniza binti Mat kassim
Mohd Suhaidil bin Shukri

© Jabatan Kemajuan Islam Malaysia. Hak cipta
terpelihara. Tidak dibenarkan mengeluar ulang
mana-mana bahagian artikel, ilustrasi dan isi
kandungan majalah ini dalam apa jua bentuk dan
dengan apa cara sekalipun, sama ada secara
elektronik, fotokopi, mekanik, rakaman atau cara
lain sebelum mendapat izin bertulis daripada
Ketua Pengarah Jakim.
Majalah CAHAYA diterbitkan secara online oleh
Jakim bermula tahun 2016. Sidang pengarang
berhak melakukan perubahan ke atas karya yang
dikirim selagi tidak mengubah isi kandungannya.
Karya yang disiarkan tidak semestinya
mencerminkan pendapat dan pendirian Jakim.
Segala sumbangan yang dikirim tidak akan
dikembalikan, sama ada disiarkan ataupun tidak.
Sidang pengarang juga tidak bertanggungjawab
atas kehilangan tulisan atau karya yang dikirim
melalui pos dan e-mel.

RANSFORMASI HIJRAH
K E  A RAH  P ENYA TUAN

U M M A H

PengarangDARI MEJASidang
REDAKSI

T

Cahaya4

Isi Kandungan
Hijrah

Transformasi Hijrah Ke Arah Penyatuan Ummah

Penghijrahan Seorang Mualaf

The New You

Tingginya Martabat Ibu.

Dadah Pemusnah Tamadun Ummah.

Berilah Kemaafan Walaupun Sukar

Minda Soleh

Riwayat Hidup Sheikh Yusuf Al-Qaradhawi

Antara Gajet Dan Buku

Mengapa Berlaku Penyelewengan Aqidah - Bagaimana
mengenalinya

Di Tepian Teluk Kehidupan

Musykil Agama

Konsep Kesyukuran Dalam Islam

Dia Khairunnisa’ (Siri 26  Dua Hari Nan Lesu)

2
3
5
8
10
12
16
18
19
22

25
28
32
36
37

Cahaya4

5Cahaya

Antara golongan asnaf lapan yang
paling kurang difahami  juga sering
disalah faham ialah golongan

mualaf.Pelbagai usaha dakwah diadakan untuk
menarik masyarakat bukan Islam kepada
agama Islam yang suci dengan mencapai tahap
kejayaan yang berbeza-beza.Akan tetapi tahap
persefahaman antara kaum  Islam asal dan
golongan mualaf amat hambar sekali.

Alhamdulillah pada usia yang menjangkau
40 tahun saya menerima hidayah daripada Allah
SWT dan membuat keputusan untuk memeluk
Islam.Saya amat bersyukur kepada penaja saya,
Majlis Agama Islam Selangor (MAIS) yang tidak
membuang masa untuk menghantar saya belajar
di Institut Dakwah Islamiah PERKIM (IDIP)
yang terletak di Pengkalan Chepa,Kelantan
dan di sinilah saya banyak menimba ilmu
yang dapat memantapkan keimanan saya.Di
sini saya ingin berkongsi pengalaman saya dan
membawa perhatian kepada dua perkara,iaitu
memahami hati dan latar belakang seorang
mualaf serta mendidik seseorang mualaf sejauh
mana dia berkebolehan dan selagi dia berminat.

Pertama: Memahami Hati dan Latar Belakang
Seorang  Mualaf

Golongan mualaf di negara kita terdiri
daripada pelbagai agama asal mereka seperti
Kristian,Buddha,Hindu atau Atheis.Ramai di

antara mereka,seperti juga di dalam zaman
Rasulullah SAW  terpaksa mengharungi detik-
detik yang penuh dugaan dan cabaran seperti
dipulau oleh keluarga sendiri diejek oleh
kawan-kawan dan ada yang meninggalkan
pekerjaan yang lumayan semata-mata untuk
mendalami Islam demi mendapat keredhaan
Allah SWT, InsyaAllah.Penghijrahan mereka
daripada agama asal kepada Islam merupakan
suatu pengorbanan dan pengalaman yang
cukup menguji kesabaran dan ketabahan
seseorang manusia.

Kaum Islam asal sememangnya amat
mengalu-alukan    kami dan menyambut kami
dengan baik secara keseluruhannya.Walau
bagaimanapun, disebabkan kealpaan mereka
dalam memahami golongan mualaf,banyak
ketidaksefahaman wujud.Ada yang menuduh
kami memeluk Islam semata-mata untuk
mendapat zakat dan bantuan-bantuan mualaf
lain. Ada yang menuduh kami memeluk
Islam dengan tujuan hendak kahwin wanita
Islam sahaja.Tuduhan yang melulu ini hanya
merosakkan persaudaraan sesama Muslim kes-
kes sebegini walaupun secara terpencil sahaja.
Hakikat ramai yang memeluk Islam tidak tahu
sama sekali tentang perkara ini (bantuan zakat
dan lain-lain).

Sebenarnya ada banyak penyelewengan yang
berlaku dalam agama Kristian yang tidak ada
dalam Injil tetapi diamalkan oleh penganut
agama Kristian.Contohnya konsep triniti  iaitu
bapa, anak dan roh kudus adalah satu Tuhan.

Oleh: Muhammad Yusof Abdullah

Bicara Cahaya

Penghijrahan
Seorang

Mualaf

Cahaya6

Bahawa Nabi Isa AS telah menyebut sebanyak 83
kali dalam Injil dia bukan Tuhan.Juga larangan
meminum arak, memakan babi dan suruhan
menutup aurat bagi perempuan kesemuanya
antara banyak yang tidak diikuti oleh penganut
agama Kristian tetapi disebut dalam Injil, kitab
mereka.

Sepengalaman lagi yang ingin saya
kongsikan. Mata pelajaran al-Qur’an ialah
subjek saya yang paling lemah. Seorang
ustaz pernah melihat kelemahan saya dan
memanggil saya bertasmi’ dengannya bila-bila
dia lapang. Pada suatu hari, ketika saya sedang
bertasmi’ dengannya, saya memerhati bahawa
dia berfikiran jauh melayang atau kurang
menumpukan perhatian kepada bacaan
saya. Memandang keadaannya,saya berkata,
“Ustaz, saya lemah dalam pelajaran al-Qur’an
“ ? Dia menjawab,” ya bacaan kamu kurang
lancar.”Saya bertanya kepadanya, “Ustaz,
bilakah ustaz mula-mula kenal huruf alif, ba,
ta dan membaca al-Qur’an?” Dia menjawab,
pada umur 4 tahun. “Saya memberitahunya,
Ustaz, umur saya menjangkau 40 tahun, saya

mula-mula kenal huruf alif, ba, ta, “Mendengar
kata-kata saya, wajahnya terus berubah sambil
berkata: “Bacalah!” Selepas itu, baru dia
mengambil berat tentang bacaan saya.

Terdapat banyak contoh di mana perkara
yang kaum Islam menganggap ianya perkara
biasa tetapi bagi seorang mualaf perkara

tersebut ialah perkara  baru dan mencabar.
Tambahan pula bagi mereka yang umurnya,
sudah meningkat.

Kedua : Mendidik Seorang Mualaf Sebaik
Mana Mungkin.

Banyak usaha dakwah telah dilakukan oleh
kalangan kaum Islam asal dan juga mualaf-
mualaf yang lain untuk menyebarkan dan
meninggikan syiar Islam yang saya amat
sokong dan wajib sokong. Akan tetapi, setelah
menarik mereka kepada Islam dan mengajar
mereka mengambil Wudhu’ dan mendirikan
solat,mereka kebanyakannya dibiarkan begitu
sahaja.Tiada atau kurang usaha dilakukan
untuk mendidik mereka sejauh mana mereka
berkeinginan dan berkebolehan.Sudah tentu
dengan iman yang masih rapuh pasti akan
menyebabkan mereka hanyut atau lebih teruk
lagi, murtad.Nauzubillah.

Hanya dengan ilmu keimanan seseorang
Islam boleh dimantapkan. Memang benar solat
seseorang Islam boleh jadi sah kalau dia telah
diajar untuk wudhu’ dan solat dengan betul,
tetapi tanpa ilmu yang mendalam, bolehkah
seseorang khusyuk dalam solat? Bolehkah
seseorang mengenal Allah SWT? Di sini mualaf
wajib mendalami ilmu Islam.Pada pendapat
saya, antara punca gejala murtad dikalangan
mualaf ialah kurang pendidikan dan kefahaman
dalam agama Islam. Lebih banyak peluang
menuntut agama Islam harus diberikan khusus
kepada golongan mualaf sahaja dan tidak harus
dicampur dengan kaum Islam asal yang sudah
pun banyak mempelajari Islam, kecuali jika
mereka pun baru ingin mendalami agama.
Ketidakseimbangan dalam ilmu agama antara
yang baru ingin berjinak dengan Islam dengan
yang sudah mempelajari Islam akan merasa
jauh ketinggalan daripada rakan-rakan mereka
yang Islam asal.

Galakan yang padu harus diberikan kepada
mana-mana mualaf yang ingin mendalami
Islam.Orang mualaf yang mahir tentang Islam
paling layak membimbing saudara baru kerana
merekalah yang lebih memahami rakan-rakan
seperjuangan mereka. Di sini bolehlah kita
lihat betapa pentingnya pendidikan golongan

Cahaya6

Saya bertanya
kepadanya, “Ustaz,
bilakah ustaz mula-

mula kenal huruf alif, ba,
ta dan membaca al-

Qur’an? ”Dia menjawab,
pada umur 4 tahun” Saya
memberitahunya, Ustaz,
umur saya menjangkau

40 tahun saya mula-mula
kenal huruf
alif, ba, ta.

7Cahaya 7Cahaya

mualaf. Hanya dengan ilmu yang mantap
seorang mualaf yang baru mengenal Islam
boleh memahami Islam dan terselamat daripada
ajaran-ajaran sesat yang wujud di mana-
mana. Terdapat banyak dalil al-Qur’an dan al-
hadith yang menekankan pencarian ilmu dan
pengukuhan ilmu.

Pendidikan golongan mualaf juga
memerlukan pendekatan yang berbeza daripada
kaum Islam asal dan bergantung kepada
beberapa faktor seperti umur, latar belakang,
jantina dan lain-lain.Lebih ramai pendidik
harus menceburi bidang perbandingan agama
( comparative religion studies ) supaya
lebih tahu dan memahami agama-agama
lain dengan tujuan mendidik mualaf, bukan
setakat berdakwah sahaja. Semua pihak baik
orang Islam asal mahupun  mualaf harus
mengembleng tenaga dan berganding bahu
untuk memajukan pendidikan orang mualaf,
yang bilangannya kian hari kian meningkat,
namun peratus mereka yang mendalami Islam
amat kecil sekali.

Sistem keluarga angkat harus diperluaskan
untuk semua mualaf, tidak kira umur, agama asal
mereka, jantina dan sebagainya. Ini bertujuan
untuk memberi keselesaan mengamati Islam
di kalangan mualaf yang kebanyakan keluarga
mereka belum Islam. Perkahwinan dengan
mualaf juga harus digalakkan supaya umat
mereka terus berkembang sepertimana pada
zaman Rasullullah SAW. Ini boleh membantu

pendidikan mualaf yang sudah pasti berhadapan
dengan pelbagai cabaran. Sekurang-kurangnya
hati golongan mualaf dapat dijinakkan melalui
sistem keluarga angkat. Pergaulan sesama Muslim
pun lebih terjamin berlandaskan syara’ melalui
sistem ini.

Persoalannya ialah: Apakah faktor-faktor
yang menyumbang kepada kekurangan
golongan mualaf yang ingin mendalami Islam?
Sedikit sebanyak masalah ini disebabkan
sikap Majlis-majlis agama dan pertubuhan-
pertubuhan Islam yang ditubuhkan khas
untuk kebajikan mualaf yang dilihat kurang
memainkan peranan dalam pendidikan mualaf,
terutamanya pada peringkat yang lebih tinggi.
Mereka sanggup membantu mualaf dalam
berbagai- bagai cara tetapi kurang menumpukan
perhatian dalam pendidikan mualaf.

Sebenarnya semua yang saya ceritakan ini
telah pun  berlaku  sejak zaman Rasulullah SAW
lagi.Sejarah kita merupakan suatu khazanah
ilmu yang patut kita ambil ikhtibar. Saya amat
berharap melalui perkongsian pengalaman dan
pendapat saya dapat menyumbangkan kepada
kesedaran keadaan yang menimpa golongan
mualaf pada masa ini. Tidak sama sekali
menjadi niat saya untuk menyinggung perasaan
sesiapa atau menyalahkan sesiapa. Saya juga
tidak menafikan bahawa wujud sikap alpa dan
mentaliti tidak berminat atau tiada kesungguhan
daripada golongan mualaf sendiri. Mentaliti
mualaf sebegini harus dikikis dengan cara
penuh berhikmah seperti yang dilakukan oleh
Rasullullah SAW. Saya cuma ingin menimbulkan
kesedaran tentang hakikat golongan mualaf
ini dan cara-cara untuk memperbaiki keadaan
ini lantas mewujudkan umat Islam yang lebih
utuh, dinamik dan progresif seiring dengan
kemajuan  dan pembangunan yang kita capai
pada hari ini.

Segala yang baik datang daripada Allah SWT
dan semua kelemahan dan kekurangan adalah
daripada hamba Allah yang lemah ini.

Pendidikan
golongan mualaf
juga memerlukan
pendekatan yang
berbeza daripada

kaum Islam asal dan
bergantung kepada

beberapa faktor
seperti umur,latar

belakang, jantina dan
lain-lain.

Cahaya8

Oleh: Fatin Nuraliah Nadira binti Bujang (IIUM Gombak).

Transformation is a term that has a very strong
relationship with the Islamic Hijra Calendar.
Hijrah calendar was officially established

during the era of Umar al-Khattab by taking the
day of Prophets move from Makkah to Madinah.
Despite the history has recorded hijrah in literal
context, the retaliation is undeniably proven by
a gross positive change of the society in Yathrib
(later Madinah) of the technical context such as
their faith, mind setting, communication, and
value of society member. In essence, prophets
SAW hijrah resulted as one of the largest positive
impact in the history of human civilization and
leadership.

Eventually, the latter is what seriously
focused every occurrence of 1st Muharram. As
well as many people would set up their wish and
goals and kick start upon new year, Muslims
also have two opportunities to do so. Once
during Gregorian new year (because it is worldly
default calendar), and another one is exclusively
for Muslim the hijri calendar.

Hijrah event which has performed by the
Prophet SAW, if it hasn’t been done - is there
any guarantee to live our life like this nowadays,
or being proud of the Islamic empire and the

past Muslim scholars? On the other hand, do we
think that the victory of the governance in the era
of prophet Muhammad SAW can be succeeded
without any time saved for introspection? Do we
think that we can stand watching at the kiswah
that has exposed travelled through time covering
the kaa’bah? (Imagine that)

Cahaya8

Career Quest

“…but he was the only
man in history who was
supremely successful

on both the religion and
secular levels. Of humble

religions, Muhammad
founded promulgated

one of the world’s great
religions, and became
an immensely effective

political leader.”

9Cahaya

So, does kiswah and governance have anything
to do with transformation? Forget about methods
of tajdid and the issue of valuable kiswah -
whereas now, let’s think about reformation of the
valuable self. If we don’t change, we don’t enjoy
fresher look and experience. When physically
our body needs water and food to survive, our
spiritual entity does also need ‘food’ to survive.
To this extent, every year that approaches us is
a perfect time either to gain new motivation, or
to polish any ambiguous motivation. This lead
us to celebrating the new year as ‘the new you.’

Every person is important, yet accountable as
societal machinery therefore have to understand
that every good society is built up from good
individual. The axis of understanding human
relations upon building a society is derived from
structural functionalism theory, a framework
that sees society as a number of complex parts
that form a stable and functional whole. It is
important for each of us to study the overview of
the structure so that we are able to configure our
plans in achieving our goal.

Provided that, then ‘the new you’ is able to
be approached. We, foremost have to set up
our goal in which Muslims are familiar with the
term niat. This step is firstly mentioned in the
an-Nawawi’s 40 Hadith which is concluded as,
“Actions by intentions.” Never forget that role
model is required in order to improve our vision,
and the best figure that suits our motivational
goal is the great leader who was mentioned
earlier, prophet Muhammad SAW. He is also
ranked as the number one influential leader:

“…but he was the only man in history who was
supremely successful on both the religion and
secular levels. Of humble religions, Muhammad
founded promulgated one of the world’s great
religions, and became an immensely effective
political leader.”

Refurbish our soul is the next step. By truly
understanding one popular term in Islam which

is jihad, we could see the focus of the new you
in the making. Inserting and installing new good
things in ourselves would be easy if we strive
our best to get rid of all the bad things within
ourselves that concedes the definition of jihad
which is endeavouring against enemy, that is in
this context is the third one which is lust (nafs).
This one step is undeniably a challenging task.

According to the same reference there are four
levels of jihad. First, jihad in gaining religious
and knowledge about the truth. Knowledge
is vital that it is able to differentiate between
knowledgeable and opposite which basically is
mentioned in the Qur’an:

 “…are those who know equal to those who do
not know? Only they will remember [who are]
people of understanding.”

The second level of jihad is practicing the
knowledge. Without practise, knowledge would
be easily forgotten and fade away from our
mind. The more we practice the knowledge,
the deeper understanding and the wisdom we
gain. One knowledge can be the key to other
knowledge, as long as we are passionate and
strive to gain more beneficial information for our
life.

The third level is conveying knowledge to
others who are jahil as mentioned in the book.
Conveying knowledge is a must or we can be
seem stingy with our knowledge. And human
being is a complex existence, that conveying
knowledge is somehow can be difficult. One
of a good way to teach people is knowing who
to teach and match them with what we want to
teach.

The final level of jihad is much related to the
third one which is being patience in conveying
knowledge. The series of prophet Muhammad
SAW preaching especially during the early time
of Islam was a rough time. Being tough and
patience is a must, because within this values
Allah SWT has promised an outrageous rewards
to those who are consistent in conveying
knowledge and being patience while doing so.

By and large, jihad must not be left behind
if we want to kick-start our new year. Moreover,
the possibility in achieving our new year’s goal –
especially by getting closer to God by following
Islamic method – becomes higher if we refurbish
ourselves. It is even better with clean intention.
Ultimately, the new year that will approach
us soon will be the year that celebrates ‘the
new you.’

9Cahaya

Cahaya10

Sesuatu Tentang Kita

Ibu bapa adalah orang yang paling
penting dalam kehidupan kita.
Tanpa mereka, kita tidak akan

lahir ke dunia ini. Dalam kehidupan,  pergaulan
dengan ibu bapa juga mempunyai adab-
adab tertentu yang mesti kita patuhi terutama
ketika menyambut hari-hari perayaan bersama
mereka. Jika seseorang yang masih mempunyai
ibu bapa layani dan jagalah mereka.

Dalam kehidupan, ibu mempunyai martabat
yang tinggi berbanding bapa. Tiga kali tingginya
martabat ibu dan ketinggian martabat ini
terdapat dalam Hadith Nabi SAW. Sesungguhnya
ibulah yang mengandungkan kita selama
sembilan bulan sepuluh hari, melahirkan dan
menjaga kita semasa kecil. Rasulullah SAW
bersabda yang bermaksud:

“ Aku bertanya kepada Rasulullah SAW,
Siapakah orang yang paling patut aku berbuat
baik? Rasulullah SAW menjawab, “ Ibumu,
kemudian aku bertanya lagi siapa? “ Rasulullah
SAW menjawab ibumu, kemudian aku bertanya
lagi siapa? Rasulullah SAW menjawab ibumu,
kemudian aku bertanya lagi siapa? Rasulullah
SAW menjawab bapa mu, kemudian orang
yang paling hampir denganmu (Riwayat  At-
Tirmizi). Manakala,  peranan bapa juga tidak
harus dipandang ringan dalam mendidik anak-
anak ke arah beriman, berakhlak dan bertakwa.

Oleh itu, betapa luas sekalipun pergaulan
seseorang itu, atau betapa masyhur namanya di
kalangan masyarakat dan meskipun hidupnya
kaya-raya, orang itu belum tentu dinamakan
seorang yang beradab sopan, sekiranya dia
belum menunjukkan rasa hormat, mengasihi,
memuliakan, serta berbakti kepada ibu
bapanya.

Beradab sopan dengan ibu bapa semasa
mereka masih ada antaranya adalah:

1)  Anak-anak mestilah mendengar nasihat ibu
bapa ke arah kebaikan dunia dan akhirat.
Sebagai anak juga kita tidak boleh bercakap
kasar dan meninggikan suara kepada
mereka.

2)   Sentiasa mendoakan kesejahteraan kepada
kedua-dua ibu bapa. Menjaga kebajikannya
seperti makan minum dan kesihatan.

3) Anak-anak tidak seharusnya menyanggah
atau menentang ibu bapa. Layanilah
dan hormatlah ibu bapa dengan bahasa
yang baik dan bersopan santun. Ini untuk
mengelakkan diri dari menyakiti hati ibu
bapa.

4) Hanya satu perkara yang boleh ditentang
ialah jika ibu atau bapa itu menentang
ajaran agama Allah SWT.

Oleh: Dr Aminudin Mansor.
           ( Pengawal Media, PhD Persuratan Melayu UKM )

“ Seorang sahabat
bertanya, Ya Rasulullah,
siapa yang paling berhak

memperoleh layanan
dan persahabatanku?”
Nabi SAW menjawab,

“Ibumu…ibumu…
ibumu…, kemudian

ayahmu dan kemudian
yang lebih dekat

kepadamu dan yang lebih
dekat kepadamu. “

11Cahaya

5)  Jangan retakkan perhubungan mesra dan
kasih sayang dengan kedua-dua ibu bapa.

6) Anak-anak tidak patut menghantar ibu atau
bapa mereka yang uzur ke rumah orang
tua. Ini bagi mengelakkan perasaan dan
jiwa ibu bapa yang sudah tua rasa tersisih
dan dipinggirkan.

7)  Menjaga dan melayani ibu bapa yang telah
tua dan uzur dengan sabar serta tabah.
Gembirakan hati ibu bapa dengan dijaga
oleh anak-anak sendiri.

Jika ibu bapa sudah meninggal dunia, beberapa
perkara kebaikan dan adab yang baik boleh
dilakukan iaitu:

1)  Berdoa dan beristighfar – memohon kepada
Allah SWT supaya kurniakan keampunan dan
dimasukkan mereka ke dalam golongan
orang yang soleh.

2) Menyempurnakan perjanjian, jika ibu bapa
mengikat sebarang perjanjian dengan
orang lain.

3)  Memuliakan sahabat handai si mati.
Anak-anak hendaklah menghormati dan
memuliakan sahabat handai si mati seperti
yang dilakukan oleh ibu bapa semasa hayat
mereka.

4)  Menyambung silaturahim kepada orang lain
yang tidak sempat disambung oleh si mati
sebelum meninggal dunia.

Hadith Rasulullah SAW yang bermaksud
“Apabila mati seseorang anak Adam, putuslah
amalannya kecuali tiga perkara: Sedekah jariah,
ilmu yang diambil orang manfaatnya atau anak
yang soleh yang mendoakannya”. (Riwayat
Muslim).

Kesimpulannya,  berbakti dan beradab sopan
kepada ibu bapa ini hendaklah dipraktikkan dan
dipamerkan serta dilakukan semasa ibu bapa
masih hidup supaya ibu bapa dapat merasakan
balasannya. Jika mereka telah meninggal dunia
hargailah jasanya dengan selalu berdoa dan
bersedekah atas namanya. Hal ini akan dapat
membentuk anak-anak yang baik dari segi
amalan, ibadah dan ketakwaan yang kuat dan
cemerlang serta sentiasa mengenang budi.

Apabila mati
seseorang anak Adam,
putuslah amalannya
kecuali tiga perkara:
Sedekah jariah, ilmu
yang diambil orang
manfaatnya atau

anak yang soleh yang
mendoakannya.

Cahaya12

Ancaman dadah dalam kehidupan
bukan lagi perkara baru. Remaja yang

liar akibat pergaulan mungkin mudah
terjebak dalam perangkap dadah yang
memusnahkan pembangunan ummah.
Justeru, bagi membimbing anak-anak
remaja pelbagai kaedah perlu dilakukan
membabitkan kaedah Islam, psikologi dan
pendekatan kasih sayang.

Kini ancaman dadah semakin berbahaya
kepada negara. Setiap kali tangkapan
dilakukan terhadap “keldai dadah” pelbagai
jenis dadah di bawa masuk ke negara ini.
Di samping itu, tidak kurang daripada 30
orang pengedar dadah dari negara ini
meringkuk dalam penjara di negara jiran
iaitu Indonesia.

Penyalahgunaan dadah telah lama
wujud dalam tamadun manusia sejak
dahulu lagi. Bagaimanapun sehingga kini
belum dapat dipastikan sejak bila manusia
menggunakan dan menyalahgunakan
dadah.  Apa yang pasti penggunaan dadah
bukan satu fenomena baharu dalam sejarah
dan tamadun manusia.

Kajian menunjukkan manusia
menggunakan dadah sejak 5000 tahun
dahulu. Candu telah digunakan oleh rakyat

Iraq sejak 5000 tahun dahulu. Pada masa itu
candu dikenali sebagai khemar manakala
khamar(arak). Dadah juga ditemui dalam
masyarakat lain semenjak zaman dahulu
lagi. Penduduk Andes di benua Afrika
Selatan menggunakan jenis coca. Penduduk
Amazon menggunakan caopi, orang Asli
Australia menggunakan pituri, manakala
orang Ethophia menggunakan pokok khat
(Catha Edulis).

Di Eropah, ganja dikatakan telah lama
digunakan untuk tujuan perubatan sebagai
“aspirin”. Pengamal perubatan di Eropah
menggunakan ganja untuk mengubati
penyakit histeria, demam perjalanan dan
selesema. Sementara itu, kini lebih 4 juta
penagih dadah dan candu di Pakistan.

Dadah adalah bahan kimia asli dan tiruan
yang dimasukkan ke dalam tubuh yang boleh
mengubah keadaan badan, perasaan dan
kelakuan pengguna. Perubahan mencakupi
aspek fizikal dan emosi yang lebih menjurus
ke arah keburukan. Kemasukan bahan
kimia boleh dilakukan melalui suntikan,
hidu, ditelan atau dengan apa-apa cara
tanpa mempunyai sebab yang kukuh.
Pengambilan dadah yang berlebihan boleh
menyebabkan seseorang itu menemui maut.

Oleh: Dr Aminudin Mansor. (Pengawal media, PhD Persuratan Melayu, UKM)

Motivasi Diri

13Cahaya

Dadah adalah bahan psikoaktif yang
boleh mendatangkan kesan terhadap
kesihatan tubuh badan. Dadah berupaya
memberi kesan buruk kepada sistem saraf
pusat iaitu otak dan saraf tunjang seseorang.
Penggunaan dadah selain daripada
perubatan adalah dilarang. Oleh sebab
itu, para penagih terpaksa memperoleh
dadah secara haram daripada pengedar-
pengedar dadah.

Penyalahgunaan dadah di Malaysia
terus meningkat setiap hari. Pada tahun
1970 dianggarkan hanya seramai
7,110,00 penagih yang dilaporkan. Walau
bagaimanapun bancian yang dilakukan
pada tahun 1990 didapati 1,780,00 orang
terlibat dalam penagihan dadah. Bilangan
ini tidak termasuk golongan yang tidak
berdaftar  yang dianggarkan lebih 500,000
orang. Menurut Statistik Kementerian Dalam
Negeri (KDN), jumlah penagih dadah
dikesan tahun 2005 hingga 2009 iaitu
penagih baru dan berulang membabitkan
32,808 orang tahun (2005), 22,811 orang
tahun (2006), 14,489 orang tahun (2007),
12,352 orang tahun (2008) dan 15,736
orang tahun (2009).

Kebanyakan mereka yang terlibat
dengan penyalahgunaan dadah di negara ini
berusia antara 15 hingga 29 tahun yang lebih
tertumpu di Wilayah Persekutuan, Selangor,
Pulau Pinang, Johor dan Perak. Mereka
adalah golongan remaja terdiri daripada

pelajar sekolah menengah, universiti dan
juga yang sudah bekerja yang merupakan
aset penting dalam pembangunan negara.

Penyalahgunaan dadah dianggap
sebagai satu masalah sosial yang
mengancam kestabilan negara.
Penyalahgunaan dadah bukan hanya
melibatkan individu yang menagih dadah
sahaja tetapi turut membawa kesan negatif
kepada keluarga, masyarakat dan negara.
Pengambilan dadah yang berlebihan boleh
menjurus seseorang itu kepada aktiviti negatif
dan akhirnya membawa maut. Berikutan
pertambahan kadar penyalahgunaan dadah
yang drastik, kerajaan telah mengisytiharkan
dadah sebagai suatu ancaman kepada
negara pada tahun 1983. Ini adalah
ketetapan dengan kehendak kerajaan yang
ingin melahirkan generasi yang sihat dalam
segala aspek.

Faktor-faktor yang mempengaruhi
penagih dadah dikatakan berpunca
daripada perasaan ingin mencuba dalam
kalangan remaja dan belia yang sering
terdedah kepada konflik emosi dan psikologi
serta emosi. Golongan remaja dan awal
dewasa sentiasa terdedah dan berhadapan
dengan masalah ketegangan di samping
proses pembesaran dan kematangan.

Penyalahgunaan
dadah di Malaysia
terus meningkat

setiap hari.
Pada tahun 1970

dianggarkan hanya
seramai 7,110,00

penagih yang
dilaporkan.

Cahaya14

Keluarga yang porak-peranda dan
mengalami perceraian juga mempengaruhi
kepada remaja terjebak dalam penggunaan
najis dadah. Remaja ini akan mengalami
tekanan perasaan dan untuk mengatasi
masalah ini pengambilan dadah adalah
cara yang terbaik. Akhirnya mereka terjebak
dalam ketagihan dadah.

Justeru, ibu bapa, kaum keluarga
terdekat harus meluangkan masa untuk
berkongsi pendapat dengan anak-anak
di samping sering berkomunikasi dengan
mereka apabila timbul masalah dalam diri
mereka dan juga masalah dalam keluarga.
Ibu bapa sewajarnya memberikan perhatian
dan kasih sayang dan memantapkan iman
kepada anak-anak walaupun mereka sudah
meningkat remaja. Kemantapan iman boleh
menjadi benteng kepada ancaman gejala
dadah.

Kegagalan remaja mengisi masa lapang
dengan aktiviti yang berfaedah boleh
menyebabkan mereka mudah terjebak
dalam penagihan dadah iaitu apabila
berjumpa dengan kawan-kawan yang
sudah terjebak dengan gejala ini ketika
melepak di pusat membeli-belah dan ketika
bermain permainan video di Kafe Siber.

Pengisian masa cuti hujung minggu
dan cuti penggal persekolahan adalah
sangat penting kepada setiap remaja.

Hubungan rapat dengan ahli keluarga,
masyarakat dan jiran tetangga dapat
mengelakkan mereka terjebak dalam
penyalahgunaan dadah.

Beberapa cara dan langkah
mengatasinya mestilah dilakukan oleh
pihak tertentu dan juga ahli masyarakat.
Antaranya penguatkuasaan undang-

undang, kempen antidadah di peringkat
sekolah, dalam komuniti kemasyarakatan,

yang boleh dilakukan melalui
kerjasama Persatuan Mencegah
Dadah Malaysia (PEMADAM)
Pasukan Petugas Antidadah Malaysia

bertanggungjawab untuk mengatasi
masalah penagihan dadah dengan
mengadakan program pendidikan dalam
kalangan masyarakat terutamanya kepada
pelajar, remaja dan belia di segenap
peringkat.

Keluarga yang
porak-peranda dan

mengalami perceraian
juga mempengaruhi

kepada remaja
terjebak dalam

penggunaan najis
dadah. Remaja ini akan

mengalami tekanan
perasaan, dan untuk

mengatasi masalah ini
pengambilan dadah
dirasakan cara yang

terbaik. Akhirnya
mereka terjebak dalam

ketagihan dadah.

15Cahaya

Manakala bagi mereka yang sudah terjebak
dengan najis dadah, hendaklah dihantar ke
mana-mana Pusat Serenti di seluruh negara
Iaitu di Pusat Serenti Tampin, Bukit Tampoi,
Besut, Sungai Petani, Kemumin dan Pusat
Pemulihan Dadah Sungai Merchong.
Sementara itu, seramai 12,392 pelatih Pusat
Serenti berjaya dipulihkan atau 60.5 peratus
daripada 20,502 penghuni yang menjalani
Program Rawatan dan Pemulihan di Pusat
Pemulihan Penagihan Narkotin (Puspen)
berjaya dipulihkan tahun 2010.

Dadah musuh utama negara yang boleh
memusnahkan kekuatan ummah. Semua
pihak mestilah berusaha menjauhinya
dengan memastikan setiap ahli keluarga
tidak terlibat dengan penyalahgunaan
dadah. Kerajaan sedang berusaha keras
untuk menangani masalah penyalahgunaan
dadah, dan ia seharusnya dibantu oleh
setiap ahli masyarakat di negara ini dengan
mengamalkan gaya hidup yang sihat.

Cahaya16

Melupakan sesuatu kezaliman atau kesalahan
yang kita terima dari pelaku mungkin sukar

untuk dilakukan. Apatah lagi untuk memberi
kemaafan atau memaafkan orang yang membuat
kezaliman atau kesalahan tersebut. Lebih-lebih
lagi jika perbuatan tersebut meninggalkan
kesan yang sangat mendalam kepada perasaan
dan juga kehidupan kita. Lantaran itulah, sifat
memberi kemaafan atau memaafkan orang yang
melakukan kesalahan tersebut sangat dituntut
dalam Islam. Malah ianya termasuk dalam
salah satu kebaikan yang sangat disukai oleh
Allah SWT. Firman Allah SWT  yang bermaksud:
“Dalam pada itu (ingatlah), orang yang bersabar
dan memaafkan (kesalahan orang terhadapnya),
sesungguhnya yang demikian itu adalah dari
perkara-perkara yang dikehendaki diambil berat
(melakukannya)”  (Asy-Syura: 43).

Memiliki sifat pemaaf ini terdapat banyak
kelebihannya. Selain memperolehi ganjaran
pahala yang sangat besar di sisi Allah SWT dan
dikasihi manusia lain, kita juga akan memperolehi
rasa kelapangan dalam meneruskan setiap
langkah dalam kehidupan kita. Firman Allah
SWT yang bermaksud:“Dan (jika kamu hendak
membalas maka) balasan sesuatu kejahatan ialah
kejahatan yang bersamaan dengannya; dalam
pada itu sesiapa yang memaafkan (kejahatan
orang) dan berbuat baik (kepadanya), maka
pahalanya tetap dijamin oleh Allah (dengan
diberi balasan sebaik-baiknya). Sesungguhnya
Allah tidak suka kepada orang-orang yang
berlaku zalim” (Asy-Syura:40).

Maksud ayat Al-Quran ini, menegaskan bahawa
kita dibolehkan membalas kejahatan orang yang
berbuat jahat terhadap kita dengan syarat balasan
tersebut setimpal dan sama dengan kejahatan
yang telah dilakukan. Namun, cara yang terbaik
ialah dengan memaafkan orang yang melakukan
kejahatan tersebut. Pastinya, Allah SWT akan
membalas dengan ganjaran pahala di sisinya di
akhirat kelak. Malah Allah SWT juga memberi
kemuliaan kepada orang yang sedia memaafkan.
Rasulullah SAW bersabda yang bermaksud:
“Tiga perkara yang aku bersumpah atasnya: (1)
Harta yang tidak berkurang kerana sedekah.
(2) Tidaklah   Allah  menambah  bagi   seorang
hamba yang  memaafkan (orang  lain)  kecuali
kemuliaan. (3) Barangsiapa bersikap tawaduk
kerana  Allah  nescaya  Allah akan mengangkat
darjatnya” (Riwayat Muslim).

Orang yang  enggan memberi kemaafan akan
merasakan kesempitan dan kegelisahan dalam
kehidupannya. Kebencian merajai hati dan
minda sehingga kadang-kala melahirkan tindak-
tanduk yang diluar jangkaan kita. Malah diri akan
diikuasai  keegoan dan sifat besar diri sehingga
boleh menjadi punca terkeluar kata-kata yang
tidak sepatutnya diucapkan selaku hamba Allah
SWT. Contohnya, “aku tidak akan maafkan dia
sampai ke akhirat nanti.”. Mungkin juga, “Moga
orang jahat itu mendapat kecelakaan” dan
sebagainya. Kata-kata yang keluar dari mulut
kita ini menunjukkan keangkuhan kita sebagai
hamba Allah SWT. Seolah-olah juga penuturnya
tidak pernah melakukan kesalahan atau

Oleh: Fahimah Haji Ali Hassan (Guru)

Cahaya Tazkirah

17Cahaya

kesilapan. Paling membimbangkan, keengganan
memaafkan akan menerbitkan dendam kesumat
yang akhirnya akan membinasakan diri sendiri
dan orang di sekeliling. Kesemua ini akan menjadi
sebab kepada sinar kebahagiaan dalam hari-hari
yang dilalui dalam kehidupan kita.

Oleh kerana itulah, sedalam mana pun kejahatan
yang dilakukan oleh orang lain terhadap kita, kita
perlu berlapang dada dan bersedia memaafkan
setiap perbuatan jahat yang dilakukan terhadap
kita. Kemaafan yang diberikan akan menjadi
terapi jiwa dan juga motivasi yang baik untuk
kita meneruskan derap langkah kita di atas muka
bumi ini.

Rasulullah SAW  adalah Contoh Terbaik Dalam
Memberi Kemaafan

Insan yang selayaknya menjadi idola utama kita
dalam aspek memberi kemaafan ialah  junjungan
besar Nabi Muhammad  SAW.  Bukan  itu sahaja,
bahkan seluruh  aspek kehidupan Baginda SAW
dapat menjadi qudwah hasanah yang baik
kepada semua insan. Menelusuri perjalanan
kehidupan Nabi Muhammad SAW, di mana
Baginda SAW tidak pernah membalas kejahatan
yang dilakukan terhadapnya walaupun diberi
pilihan dan peluang untuk berbuat demikian.
Malah Baginda SAW, memilih untuk memaafkan
daripada menghukum atau membalas kejahatan
tersebut.

Kisah penduduk Thaif yang telah melontar
Baginda SAW dengan batu sehingga berdarah
kaki. Setengah meriwayatkan akibat dibaling
batu, ada gigi Nabi SAW yang patah kerana
terkena balingan batu tersebut. Mereka
enggan menerima dakwah Baginda SAW. Lalu,
Malaikat Jibril diutuskan kepada Baginda SAW
untuk membalas perbuatan penduduk Thaif
tersebut. Namun, Baginda SAW menegah Jibril
dari melakukannya. Sebaliknya  Baginda SAW
mendoakan kebaikan untuk penduduk Thaif.

Sifat pemaaf Rasulullah SAW juga menjadi sebab
berimannya manusia pada ketika itu. Kisah
seorang pengemis Yahudi buta dan cacat yang
selalu mencaci Nabi SAW. Sedangkan Bagindalah
yang sentiasa menyuap makanan kepadanya
sehinggalah menjelang kewafatan Baginda SAW.
Yahudi itu akhirnya memeluk Islam dihadapan
Saidina Abu Bakar setelah  mengetahui bahawa
orang yang menyuapnya makanan itu ialah
Rasulullah SAW yang dihina dan dicaci setiap kali
Baginda SAW menyuap makanan kepadanya.

Justeru, marilah kita belajar memberi maaf
kepada orang berbuat jahat kepada kita.
Walaupun sukar kerana tercalit bekas yang
sangat mendalam dalam diri kita, anggaplah
ianya sebagai satu lumrah kehidupan yang
setiap insan akan melaluinya. Namun kesediaan
dan berlapang dada untuk memaafkan akan
membantu kita untuk menjadi seorang hamba
Allah SWT yang diperakui di sisi Allah SWT.
Kesungguhan kita untuk memaafkan pasti
mendapat ganjaran yang baik di sisi Pencipta
Yang Maha Pemberi Keampunan. Jangan
berhenti memberi maaf walaupun sukar. Jangan
serik memberi maaf walaupun berulang kali kita
disakiti dan dizalimi kerana dengan memaafkan
kita dapat meneruskan kehidupan di bumi Allah
SWT  ini. Sabda Rasulullah SAW yang bermaksud:

“Wahai ‘Uqbah, mahukah engkau aku beritahu
akhlak penghuni dunia dan   akhirat   yang  paling
mulia?   Iaitu,    menyambung silaturahim dengan
orang  yang  memutuskannya, memberi kepada
orang yang tidak    mahu   dan   tidak   pernah
memberimu, memaafkan orang yang pernah
menzalimi dan menganiayamu.” (Riwayat Hakim)

17Cahaya

Orang yang  enggan
memberi kemaafan

akan merasakan
kesempitan dan

kegelisahan dalam
kehidupannya.

Cahaya18 Cahaya18

19Cahaya

Terdapat ramai tokoh dakwah pada abad ke-
19 hingga masa kini. Antara ulama’ masa
kini yang tersohor seantero dunia adalah

Sheikh Yusuf al-Qaradhawi. Beliau merupakan
Ketua Kesatuan Ulama Sedunia. Ketokohan
beliau diiktiraf seluruh dunia dan amat faqih
terutamanya dalam aspek fikah semasa yang
dikaitkan dengan sumber rujukan utama al-
Qur’an, kalam Allah yang suci.

Beliau telah menunjukkan kemampuan dan
kebolehan terutamanya dalam menyelesaikan
permasalahan ummah semasa. Pandangannya
sangat luas, tajam dan berguna kepada umat
Islam pada masa kini dan dijadikan rujukan
serta panduan. Sumbangannya kepada dunia
Islam sangat luas dan banyak karya beliau yang
dijadikan panduan dan rujukan serta diulang
cetak dan diterjemahkan ke dalam pelbagai
bahasa bagi mengembangkan lagi pemikiran
beliau.

Nama asal beliau adalah Yusuf bin Abdullah bin
Ali bin Yusuf. Sesetengah pendapat ada yang
mengatakan bahawa nama beliau Muhammad
Yusuf. Beliau lebih dikenali sebagai Yusuf
al-Qaradhawi. Beliau adalah dari keturunan
al-Qaradhawiyyah. Asal usulnya adalah dari
sebuah daerah yang bernama al-Qardhah dan
dinisbahkan kepada keturunannya. Keturunan
ini juga pernah didapati di Bani Ghazi, Libya dan
daerah Sanhur al-Madinah, Kota Dasuq. Pada
masa kini beliau berusia 89 tahun.

Beliau adalah pemikir, sarjana dan intelek
kontemporari yang tidak asing lagi di dunia
Islam. Yusuf al-Qaradhawi dilahirkan pada 9
September 1926M bersamaan 1344H di desa
Shafth Turaab, Mahallah al-Kubra Negeri
Gharbiah Mesir. Ayahnya meninggal dunia
semasa beliau berusia dua tahun dan bapa
saudaranya yang bernama Ahmad menjadi
penjaganya selepas peninggalan ayahnya.

Beliau berasal daripada keluarga yang
kuat beragama. Bapanya bekerja sebagai
petani, manakala keluarga sebelah ibunya
bekerja sebagai peniaga. Beliau dibesarkan
dengan penuh kasih sayang dan mendapat
keistimewaan dalam keluarga.

Beliau adalah seorang cendekiawan Islam
dari Mesir yang terkenal. Beliau merupakan
Ketua Majlis Fatwa dan Penyelidikan Eropah
dan Presiden Persatuan Ilmuwan Islam
Antarabangsa.

Oleh: Mohd Dawamuddin Abdul Hadi

Tokoh Silam

Nama asal beliau adalah
Yusuf bin Abdullah bin

Ali bin Yusuf. Sesetengah
pendapat ada yang

mengatakan bahawa
nama beliau Muhammad

Yusuf. Beliau lebih
dikenali sebagai Yusuf al-

Qaradhawi.
19Cahaya

Cahaya20

Pendidik
Semenjak kecil lagi, beliau menunjukkan ciri-
ciri kesarjanaan Islam. Bakatnya terserlah
apabila sering dipanggil menjadi imam dan
syarahan agama di masjid kampungnya. Beliau
juga seorang khatib dan pendidik. Pernah
bekerja di Kementerian Hal Ehwal Agama Mesir.
Beliau diberi kepercayaan memegang jawatan
Dekan di Fakulti Syariah, Universiti Qatar yang
beliau sendiri bangunkan. Beliau juga adalah
Pengarah Pusat Kajian Sunnah dan Sejarah di
Universiti Qatar.

Beliau turut dilantik sebagai Pengerusi dan
Ahli Majlis Akademik Sains Islam, Universiti al-
Amir Abd al-Qadir, Algeria. Al-Qaradhawi juga
dilantik menjadi Penasihat Hal Ehwal Islam
kepada Kementerian Hal Ehwal Islam Algeria.
Di Eropah, pernah memegang jawatan Ketua
Majlis Penyelidikan dan Fatwa Eropah.

Pakar Hukum Islam
Penulisan dan kajian beliau banyak diterbitkan
di dalam jurnal dan majalah. Beliau juga menulis
lebih 40 buah buku dalam pelbagai bidang
terutamanya dalam permasalahan fiqh. Antara
bukunya adalah Fatwa-fatwa Kontemporari,
Fiqh Keutamaan, Fiqh Zakat, Islam dan Isu-
Isu Semasa dan Halal dan Haram dalam Islam.
Kebanyakan karyanya sudah diulang cetak dan
diterjemahkan ke dalam pelbagai bahasa.

Beliau dianggap oleh banyak pihak sebagai
antara pemikir Islam kontemporari dan menjadi
rujukan dalam mendapatkan fatwa masalah-
masalah semasa. Beliau juga percaya kepada
perbezaan pendapat dan menolak sikap taksub
kepada sesuatu pendapat. Pegangannya ini
jelas dinyatakan dalam buku Kebangkitan
Islam: Antara Perbezaan yang Terpuji dan yang

Tercela dan Elemen-elemen Fleksibiliti dalam
Syariah Islam.

Beliau seorang yang terbuka, terutamanya
dalam pendidikan. Ini terbukti apabila enam
daripada tujuh anaknya memilih bidang bukan
agama, iaitu sains dan teknologi. Mereka
melanjutkan pengajian masing-masing di
Amerika dan Eropah hingga ke peringkat ijazah
doktor falsafah. Yusuf berpendapat, kemajuan
umat Islam dapat dicapai apabila umatnya
maju dalam pelbagai bidang ilmu.

Beliau sering hadir dalam seminar-seminar
antarabangsa untuk menjelaskan pegangan
Islam yang sebenar. Bersikap tegas dalam
mempertahankan kebenaran prinsip Islam.
Beliau adalah seorang yang berilmu luas serta
mampu membaca situasi masyarakat sesuai
dengan tuntutan ilmu. Pandangannya tentang
isu tertentu amat menepati keadaan sebenar
masyarakat dan agama. Beliau juga berani
dan mampu menyelesaikan masaalah semasa
menurut tuntutan Islam di samping tidak
mengetepikan rujukan utama al-Qur’an dan al-
Sunnah.

Pemikiran Dakwah Syeikh Yusuf Al-Qaradhawi
Yusuf al-Qaradhawi banyak menghasilkan
pemikiran-pemikiran, pandangan-pandangan,
buah-buah fikiran dan idea-idea baru pada abad
moden masa kini. Beliau banyak menghasilkan
formula-formula baru dalam menyelesaikan
masalah yang membelenggu umat Islam pada
masa kini terutama yang berkaitan dengan
persoalan-persoalan kontemporari.

Aspek Fikah
Di dalam ijitihad fikah, al-Qaradhawi telah
berjaya membuat sebuah formula baru apabila
berhadapan dengan persoalan-persoalan
kontemporari. Di antara formula tersebut adalah
mengenai keperluan dibangunkan ilmu fikah
baru (fiqh jadid) yang akan dapat membantu
menyelesaikan persoalan-persoalan baru yang
membelenggu umat Islam. Guru beliau al-
Ghazali yang mentakrifkan maksud kata fikah

Beliau dianggap
oleh banyak pihak

antara pemikir Islam
kontemporari dan

menjadi rujukan dalam
mendapatkan fatwa

masalah-masalah semasa.

21Cahaya

adalah merupakan sebuah pemahaman yang
komprehensif terhadap Islam, iaitu al-Fiqh
(fikah) sebagai al-Fahm (pemahaman). Adapun
fikah baru yang dibangunkan oleh al-Qaradhawi
seperti berikut:

a. Keseimbangan (fiqh al-muwazanah)
Maksud fiqh al-muwazanah adalah sebuah
metode yang dilakukan dalam mengambil
keputusan hukum, pada ketika terjadinya
pertentangan dilema antara kebaikan dan
keburukan. Menurut al-Qaradhawi pada masa
kini sangat sulit dan sukar mencari sesuatu
yang halal seratus peratus atau yang haram
seratus peratus.

b. Fikah Realiti (fiqh waq’i)
Maksud fiqh waq’i adalah sebuah metode
yang digunakan untuk memahami realiti dan
persoalan-persoalan yang muncul di hadapan
kita, sehingga kita dapat menerapkan hukum
sesuai dengan tuntutan zaman.

c. Fikah Keutamaan (fiqh al-aulawiyat)
Maksud fikah keutamaan adalah sebuah metode
untuk menyusun sebuah sistem dalam menilai
sebuah pekerjaan, mana yang seharusnya
didahulukan atau diakhirkan. Salah satunya
adalah bagaimana mendahulukan ushul dari
furu’, mendahulukan ikatan Islam dari ikatan
yang lainnya, ilmu pengetahuan sebelum
beramal, kualiti dari kuantiti, agama dari jiwa
serta mendahulukan tarbiyah sebelum berjihad.

d. Fiqh Al-Maqashid Al-Syariah
Fikah yang dibangun atas dasar tujuan
ditetapkannya hukum. Pada tekniknya,
metode ini ditujukan bagaimana memahami
nas-nas syar’i yang juz’i dalam
konteks maqashid al-syariah
dan mengikatkan sebuah
hukum dengan tujuan utama

ditetapkannya hukum tersebut, iaitu melindungi
kemaslahatan bagi seluruh manusia, baik di
dunia mahu pun di akhirat kelak.

Al-Qaradhawi mempunyai ilmu
pengetahuan yang mendalam dalam pelbagai
lapangan ilmu pengetahuan kerana banyak
mempelajari daripada guru-gurunya, banyak
membaca, mengkaji, menulis dan juga banyak
membuat rujukan kepada permasalahan isu-isu
semasa yang melanda umat Islam. Beliau bukan
sahaja mengambil manfaat daripada ilmu-ilmu
syariat, bahkan juga daripada ilmu yang bukan
syariat bagi memenuhi konsep bertanya kepada
ahli zikir yang dinyatakan dalam al-Qur’an.

Beliau bukan sahaja mengambil dan
merujuk kepada nas al-Qur’an dan al-Sunnah
sahaja malah mengambil kira pandangan-
pandangan ulama’ terdahulu dalam pelbagai
kitab fikah yang masih sesuai diketengahkan
kepada masyarakat Islam pada zaman ini.

Cahaya22

Tinta Murabbi

Dunia semakin moden. Teknologi komputer
semakin pantas berkembang sehingga lahir

pula ‘komputer kecil’ yang dikenali sebagai gajet.
Gajet didefinisikan sebagai alat elektronik atau
komputer kecil yang dapat memenuhi keperluan
khusus manusia. Dahulu telefon mempunyai dua
fungsi sahaja iaitu menghantar teks mesej dan
membuat panggilan. Namun, dengan inovasi yang
semakin berkembang, lahir pula telefon pintar
yang mempunyai pelbagai fungsi. Ia bukan sahaja
menjadi alat perhubungan dan komunikasi, malah
menjadi imej yang menggambarkan personaliti
dan gaya seseorang. Apatah lagi kini telefon pintar
telah dihubungkan dengan dunia siber yang akan
memberikan dimensi dan dunia baharu bagi
pengguna gajet.

Ruang siber yang boleh diakses melalui telefon
pintar memberi kelebihan kepada remaja untuk
meneroka suatu ‘ruang tambahan’. Ruang tambahan
itulah digelar sebagai teknologi internet yang
dapat memudahkan urusan hidup samada urusan
penyampaian maklumat dan berinteraksi antara
satu sama lain. Dengan adanya media sosial seperti
facebook, twitter, whatsapp dan telegram, telefon
pintar kini menjadi alat komunikasi paling popular
dan paling ramai pengguna. Tidak dapat dinafikan
kehadiran teknologi internet telah dapat mengubah
cara manusia belajar. Namun, tidak dapat dipastikan

sejauh mana teknologi siber yang mudah diakses
dengan telefon pintar dapat menyumbang kepada,
pembudayaan dan pemantapan ilmu dalam
kalangan remaja khususnya.

Kebanyakkan remaja kini mengalami penyakit
‘ketagihan internet’ kerana sanggup meluangkan
masa berjam-jam melayari ruang maya dalam
masa sehari. Laman sosial yang popular seperti
facebook, twitter dan instagram kini menjadi
ruang bagi generasi muda untuk bersosial. Aktiviti
seperti mengepos status, membaca respon status,
bersembang dalam ruang sembang dan berselfie
kadang-kadang menjadi suatu ketagihan. Dengan
wujudnya media sosial seperti facebook, whatsapp,
twitter dan telegram, telefon pintar yang bersifat
mobil kini lebih digemari daripada gajet-gajet lain.
Media sosial tersebut sangat menarik perhatian
golongan remaja kerana sentiasa segar dengan
info baharu, muat naik status, berkongsi video,
berhibur dan bersembang serta ber ‘memey’. Kita
sering membaca teks yang ditampal dalam media
dan aplikasi sosial, menaip teks ketika bersembang
dan menonton klip video. Tanpa kita sedari, jika
terlampau banyak masa dihabiskan dengan
telefon pintar, banyak masa yang disia-siakan
.Sepatutnya masa terluang diisi dengan aktiviti
lain yang berfedah seperti membaca buku. Tabiat
selalu ‘bergayut dengan telefon’ tanpa sebarang

Oleh: Khafizan Mohd Bahar  (Guru)

23Cahaya

tujuan berfaedah boleh dianggap sebagai aktiviti
yang merugikan masa. Islam melarang umatnya
menghabiskan masa dengan perbuatan sia-sia dan
menyifatkan orang-orang yang meluangkan masa
kepada perkara yang tidak berfaedah sebagai rugi.
Sepertimana firman Allah SWT yang bermaksud:
“Demi masa! Sesungguhnya manusia itu dalam
kerugian. Kecuali orang-orang yang beriman dan
beramal salih, dan mereka pula berpesan-pesan
dengan kebenaran serta berpesan-pesan dengan
sabar” .(al-Asr:  1-3).

Menurut teori telekomunikasi moden,
kewujudan media baru dan kemajuan dalam
teknologi maklumat akan menjadi ancaman ke atas
minat kepada media kertas. Penggunaan internet
dan media sosial yang keterlaluan juga boleh
membantutkan minat remaja dalam membaca
buku, lebih-lebih lagi buku-buku ilmiah. Alat-alat
seperti televisyen, radio, telefon dan komputer telah
‘mencuri’ kebanyakkan masa membaca buku yang
biasanya diamalkan secara ‘santai dan bersandar’.
Dengan adanya internet dan media sosial seperti
facebook, twitter dan telegram aktiviti membaca
yang selalu dilakukan pada waktu lapang, kini
sudah bertukar kepada tabiat membaca pada layar
skrin berbanding membaca pada lembaran kertas
dan naskhah buku.  Dalam satu jurnal akademik
yang dibentangkan di New Delhi pada tahun 2009,
media telekomunikasi baharu yang wujud kini boleh
dianggap sebagai ‘mesin penelan masa’ kerana
ia telah banyak menghabiskan masa pengguna.
Dakwaan ini boleh jadi betul, kerana jika ditinjau
kepada tabiat remaja pada masa ini yang sentiasa
bersama dengan gajet seperti telefon pintar pada

setiap masa.

Jika disoroti riwayat hidup Imam Shafie, tidak pernah
dalam hidupnya sehari-hari beliau meninggalkan
buku dan pena. Beliau sering mencatat ilmu yang
dipelajari daripada Imam Malik walaupun di atas
tapak tangannya sendiri. Pernah Imam Malik
menegur beliau kerana tiada sebarang catatan di
atas tapak tangan Imam Shafie. Beliau juga sentiasa
membawa buku bersamanya apabila bermusafir,
malah menurut cerita masyhur ketika Imam
Shafie ditahan oleh sekumpulan perompak dalam
perjalanan, barang yang paling banyak dibawa oleh
beliau adalah naskhah buku.

Namun, pada hari ini, golongan remaja
khususnya, sibuk membimbit telefon pintar
masing-masing ke mana sahaja mereka pergi.
Tabiat itu kini telah menjadi gaya hidup yang
biasa diamalkan golongan remaja yang kini
dikenali sebagai ‘generasi ibu jari’. Terma itu sesuai
untuk menggambarkan generasi remaja kini
sering menggerakkan ibu jari untuk menaip dan
menggerakkan jari jemari di atas skrin telefon
pintar. Persoalannya kini, apakah tabiat ‘bergayut’
dengan telefon pintar atau gajet mendatangkan
banyak faedah kepada remaja khususnya dalam
membudayakan amalan membaca? Apa yang
dimaksudkan dengan membaca disini ialah budaya
membaca bagi mendapat dan menambah ilmu
pengetahuan. Firman Allah SWT dalam surah Al-
Alaq ayat 1-5 yang bermaksud:

(1) Bacalah (wahai Muhammad) dengan nama
Tuhanmu yang menciptakan (sekalian makhluk),  (2)
Ia menciptakan manusia dari sebuku darah beku. (3)
Bacalah, dan Tuhanmu Yang Maha Pemurah, (4) Yang
mengajar manusia melalui pena dan tulisan, (5) Ia
mengajarkan manusia apa yang tidak diketahuinya.

Allah SWT telah memerintahkan agar manusia
membaca. Bukan setakat membaca, tetapi membaca
untuk mendapatkan ilmu pengetahuan. Membaca
boleh ditakrifkan sebagai perbuatan memetik dan
memahami erti yang terkandung dalam tulisan.
Amalan membaca jelas sekali menjadi aktiviti paling
utama yang pernah diperintahkan oleh Allah SWT.
Seorang Sarjana Barat pernah berkata bahawa:
“membaca adalah cara bagi menajamkan minda, ia
seperti kenderaan yang boleh membawa seseorang
mencapai suatu idea. Seseorang yang membaca
dengan baik mempunyai kapasiti untuk meluaskan
mental dan meningkatkan peluang untuk mencapai
kejayaan, membaca juga adalah faktor penting
dalam membentuk pembangunan intelektual dan
emosi”

Kebanyakkan remaja
kini mengalami penyakit

‘ketagihan internet’
kerana sanggup

meluangkan masa
berjam-jam melayari

ruang maya dalam masa
sehari.

Cahaya24

Sejak tercetusnya teknologi media (ICT) gaya
membaca masyarakat umum sedikit sebanyak
sudah berubah kepada media yang berasaskan
kepada skrin kaca. Walaupun teknologi maya
menyediakan banyak platform bagi mencari
maklumat dan mendapatkan ilmu pengetahuan,
namun, pelawat ruang maya masih kurang memilih
dan kurang  mengakses bahan-bahan bacaan
ilmiah seperti buku digital, majalah dan laman
web yang membicarakan ilmu pengetahuan.
Amat mengejutkan apabila terdapat laporan yang
disiarkan dalam Malaysiakini bertarikh 25 April 2012
yang menyatakan secara purata remaja di Malaysia
menghabiskan masa sebanyak 33 jam dengan
media seperti televisyen, radio, komputer, telefon
pintar dan majalah picisan. Bagaimana terjadi kadar
purata sebanyak 33 jam? Ia boleh terjadi apabila
seseorang menggunakan beberapa media pada
masa tertentu secara serentak seperti mendengar
radio semasa ‘online’ dengan internet dalam
masa sama juga menonton televisyen. Oleh yang
demikian masa purata penggunaan media tersebut
menjadi lebih dari 24 jam sehari.  Amat merugikan,
apabila statistik tersebut juga menunjukkan secara
purata sebanyak 27 jam diperuntukkan bagi
aktiviti sedentari atau sendirian, kebanyakkannya
bertujuan untuk berhibur dan berinteraksi antara
rakan-rakan sosial.

Fenomena tersebut bertepatan dengan pendapat
Shaharom Sulaiman dalam bukunya ‘Realiti Dan
Ilusi Kehidupan Dalam Era Siber’ yang menyatakan
bahawa kehadiran internet dan rangkaian
telekomunikasi canggih akan membentuk
jaringan sosial yang baharu dan memberi kesan
kepada kegiatan hidup seharian. Salah satu
adalah penjadualan kembali kehidupan kerana
masa yang dihabiskan untuk melayari internet
sangatlah banyak sehingga boleh menggangu

kerja-kerja lain. Mungkin antara ‘kerja-kerja lain’
yang dapat disenaraikan adalah amalan

membaca buku dan menimba
ilmu pengetahuan.

Tidak keterlaluan
jika dikatakan

b a h a w a

kepesatan peranti berkemampuan internet dengan
aplikasi media sosial menjadi ancaman besar
kepada pembudayaan ilmu dan tabiat membaca
buku dalam kalangan remaja. Semakin remaja sibuk
dengan media skrin, semakin jauh mereka daripada
buku. Apabila remaja jauh daripada buku, maka
tiada lagi wujud budaya ilmu dalam kehidupan
mereka. Suatu masa dahulu, ketika media kertas
sedang rancak diperluaskan di Kota Baghdad sekitar
tahun 739 masihi, buku menjadi ikon dan simbol
ketamadunan sesebuah bangsa.  Seorang sarjana
Muslim bernama Yaacubi pernah mengatakan
bahawa ada terdapat lebih 100 buah kedai buku
di pinggir Kota Baghdad dan ramai waraqeen
yang mampu menjadi ‘jurufotokopi manusia’
untuk menyalin semula buku apabila diminta oleh
pelanggan. Cuba bayangkan, apakah ketagihan dan
kecintaan umat Islam ketika zaman itu? Bukankah
kepada buku dan tulisan?

Sememangnya kita tidak dapat menolak teknologi.
Namun, kita perlu sedar teknologi hanyalah suatu
alat bukanlah tujuan. Jika tujuan menggunakan
internet untuk perkara yang menambahkan
kebaikan seperti menambah ilmu pengetahuan,
tentu seseorang akan menemui pelbagai cara
dan saluran. Dengan melayari laman web yang
berunsurkan ilmu, dakwah dan bahan ilmiah serta
maklumat seseorang tentu akan memperolehi
sedikit sebanyak manfaat daripada kandungan yang
disediakan. Cuma, tidak sesuai melayari internet
melalui telefon pintar bagi tujuan menambah dan
mencari ilmu. Ini kerana telefon pintar kebiasaannya
mempunyai kuota memori yang minima dan kecil
serta perlu pada akses internet berbayar. Dalam hal
ini media kertas seperti buku dan majalah masih
relevan menjadi medium  kepada remaja dalam
menggalakkan amalan membaca dan budaya
menimba ilmu. Manakala, media skrin seperti
telefon pintar boleh digunakan dalam menyebarkan
ilmu pengetahuan melalui teks mesej, gambar
dan berkongsi video yang bersifat ilmiah dan
berpengetahuan.

25Cahaya

Pendahuluan

Beragama dan berakidah adalah satu kewajipan
ke atas setiap Muslim yang hidup di dunia ini.

Tanpa akidah berasaskan tauhid kepada Allah SWT
yang Esa,maka manusia itu akan sesat. Agama adalah
sesuatu yang dianuti oleh semua bangsa di dunia ini
sama ada menganut agama Islam atau sebaliknya. Kita
merasa hairan melihat orang-orang yang memutuskan
hubungan langsung dengan dunia - tiada erti wanita
dan harta dalam kehidupannya. Bagi mereka, untuk
mendampingi Tuhan, manusia mesti memutuskan
hubungan dengan segala sesuatu yang dianggap mata
benda dunia.

Paling malang ialah manusia yang mendakwa tidak
beragama tetapi pada masa tertentu mereka
bertafakur di hadapan kubur orang-orang yang
dianggap oleh mereka sebagai manusia agung dan telah
berjasa kepada mereka. Sehingga menganggap orang
yang mati tersebut sebagai jelmaan “roh-roh ghaib’
atau kuasa ketuhanan. Hanya agama Islam sahaja yang
benar, dapat mengimbangkan kehidupan manusia
kerana ia merupakan himpunan peraturan daripada
Tuhan untuk kehidupan manusia di dunia ini. Menurut
Al-Qur’an, sebab-sebab berlaku penyelewengan
aqidah itu dan terbabasnya manusia dari landasan
agama yang sebenar ada tiga:

i)  Kelemahan iman atau tiadanya akidah yang sebenar
pada manusia itu

ii)  Godaan syaitan
iii) Tipu daya manusia dan dunia

Penyelewengan akidah bukan sahaja telah berlaku di
kalangan Ahli Kitab tetapi juga telah berlaku di kalangan
umat Muhammad SAW dan akan terus berlaku selagi
adanya ketiga-tiga faktor yang disebutkan tadi. Apa
yang berbeza ialah ajaran Nabi-nabi yang lain selain
Nabi Muhammad SAW telah berubah sebegitu rupa
kerana penyelewengan-penyelewengan itu sehingga
tidak dapat diketahui lagi manakah ajaran asal yang
pernah diajar oleh Nabi-nabi mereka dan mana pula
yang palsu.

Untuk mengetahui sebahagian daripada
penyelewengan akidah dan ajaran sesat yang didakwa
sebagai ajaran Islam yang sebenar, sama ada secara
sengaja diadakan atau tidak sengaja, di sini akan kita
kemukakan kelahirannya, sebab-sebab kemunculan
dan cara-cara mengatasinya supaya agama Islam yang
suci ini, tetap dengan kesucian dan ketulenannya
dan dengan itu terbuktilah apa yang difirmankan
oleh Allah SWT yang bermaksud: “Mereka sentiasa
berusaha hendak  memadamkan cahaya Allah (agama
Islam) dengan mulut mereka, sedang Allah tetap
menyempurnakan cahaya-Nya, sekalipun orang-orang
kafir tidak suka (akan yang demikian)”. (As-Saff: 8)

Ajaran-Ajaran Sesat Yang Berkembang Di Malaysia

Di antara ajaran sesat yang telah dikenalpasti dan
diakui oleh pihak berkuasa Agama sebagai sesat dan
diketahui sedang beroperasi di dunia Islam amnya
dan di Malaysia antaranya seperti berikut:

i) Syiah
ii) Qadiani
iii) Bahai

Cahaya Iman

Oleh: Fatimah Saad (Timbalan Pengarah Bahagian Penyelidikan JAKIM).

Paling malang ialah
manusia yang mendakwa

tidak beragama tetapi
pada masa tertentu

mereka bertafakur di
hadapan kubur orang-

orang yang dianggap oleh
mereka sebagai manusia
agung dan telah berjasa

kepada mereka.

Cahaya26

Di sini akan dibincangkan secara ringkas kesesatan dan
penyelewengan aqidah yang berlaku pada golongan-
golongan yang tersebut di atas.

i) Ajaran Syiah

Syiah adalah fahaman yang mengandungi kesesatan
yang terdapat pada golongan ajaran sesat yang
lain. Padanya terdapat ajaran anti-hadith, terdapat
fahaman yang menganggap sahabat adalah kafir
seperti golongan Khawarij. Terdapat juga di dalamnya
kepercayaan terhadap imam dan ikutan mereka secara
‘ghulu’ seperti yang terdapat dalam ajaran-ajaran
tarekat dan tasawuf yang sesat. Dapat dikemukakan
secara ringkas aqidah mereka yang jelas bercanggah
dan bertentangan dengan ajaran Islam yang suci antara
lain:

i) Aqidah Tahrif al-Qur’an
ii) Aqidah al-Imamah
iii) Aqidah al-Raj’ah
iv) Aqidah Takfir as-Sahabah
v) Aqidah al-Bada’

Dari segi amalan pula, antara lain yang bercanggah
dengan ajaran Islam ialah :

i) Mut’ah
ii) Menolak Ijmak Ulamak
iii) Menolak Qias

Semua ajaran yang salah di zaman lampau mempunyai
pertalian dengannya atau berpunca daripadanya
seperti Khawarij dan Mu’tazilah. Selain dari mempunyai
buku rujukan yang terlalu banyak tersebar di kalangan
mereka, Syiah juga mempunyai jumlah pengikut yang
besar selain dari Ahli Sunnah Wal Jamaah di dunia
hari ini. Di antara rujukan-rujukan utama mereka
ialah al-kafi, al-Istibshar, Tahzibu al-ahkam, Man La
Yahdhuruhu al Faqih, al Ihtijaj dan lain-lain lagi.

ii) Ajaran Qadiani

Ajaran Qadiani adalah ajaran yang disokong dan dibantu
oleh penjajah Inggeris untuk memecahbelahkan umat
Islam dan memadamkan api jihad yang bersemarak di
kalangan umat Islam untuk menentang penjajah. Di
antara kesesatan dan penyelewengan aqidah golongan
Qadiani ini ialah:

a) Pengasasnya Mirza Ghulam Ahmad mendapat wahyu
daripada Allah SWT

b) Dia adalah Isa Al Masih yang dijanjikan.
c)  Beliau lebih utama daripada sebilangan besar Nabi dan

tidak mustahil dia paling afdal daripada sekalian Nabi.

d) Murid-murid Mirza Ghulam Ahmad adalah orang-
orang pilihan di zaman generasi kemudian atau
kebangkitan kedua.

e) Mereka menolak aqidah “Khatmin an Nubuwwah”
iaitu Nabi Muhammad SAW penyudah sekalian
Nabi.

f) Mengerjakan haji ke Qadyan
g) Anggapan bahawa Nabi Isa A.S. tidak mempunyai

bapa itu adalah salah menurut beliau.
h) Tanah suci bagi mereka ada tiga iaitu Mekah,

Madinah dan Qadyan.
i) Menta’wilkan ayat-ayat Al-Qur’an sesuai dengan

ajaran yang diada-adakan oleh mereka.

iii) Ajaran Bahai

Ajaran Bahai diasaskan oleh Mirza Ali Muhammad
dan ajaran Bahaiyyah pula diasaskan oleh Husain Ali
yang digelar dengan ‘al Baha’. Sebenarnya kedua-
dua ajaran ini mempunyai hubungan yang rapat
dengan perancangan Yahudi antara bangsa untuk
memusnahkan imej aqidah Islam yang dibawa oleh
Rasulullah SAW. Di antara ajaran Bahaiyyah yang
menyeleweng ialah:

a) Allah SWT tidak mempunyai sifat, nama dan
juga af’al. Mana-mana nama sifat dan af’al yang
disandarkan kepada Allah SWT tidak lebih dari
simbol-simbol untuk orang-orang pilihan dari
kalangan manusia sama ada di zaman dahulu
atau di zaman kemudian. Mereka merupakan
fenomena perintah Allah SWT, tempat turunnya
wahyu, menurut fahaman mereka yang terakhir
dan paling sempurna di antara mereka ialah Husain
Ali al-Mazandani yang telah menggelarkan dirinya
“Bahaullah”.

b) Bahaullah dianggap sebagai fenomena dari Allah
SWT yang paling sempurna dan telah dijanjikan.
Kedatangannya merupakan saat teragung dan
kebangkitannya merupakan qiamat. Kerasulannya
merupakan bangkit dan penentangan terhadapnya
merupakan neraka.

c) Bahaiyyah dipercayai sebagai agama yang paling
tinggi dan mulia dari antara agama-agama lain
kerana pernyataan ‘wujud Allah’ pada al Baha’
adalah dalam bentuk yang paling tinggi dan agung
berbanding dengan pernyataannya pada Nabi-nabi
yang lalu.

d) Mereka tidak mempercayai al-Qur’an sebagai
mukjizat.

e) Hujah mereka tentang mukjizat Bahaullah ini ialah
semenjak awal lagi ia menghadapi berbagai-bagai
ujian dan bencana yang besar. Walaupun dia bukan
seorang ahli ilmu dan tidak pernah mendapat
pelajaran di pusat-pusat ilmu, namun begitu dia
telah memenuhkan alam ini dengan ‘lauh-lauh’

27Cahaya

sucinya sama ada dalam Bahasa Farsi atau dalam
Bahasa Arab.

Di antara amalannya yang menyeleweng daripada
Islam ialah:

a) Sembahyang difardukan ke atas setiap orang yang
baligh sebanyak 9 rakaat sahaja setiap hari pada 3
waktu iaitu: pagi, gelincir matahari, petang dengan
mengadap ke arah bandar ‘Akka’ .

b) Sembahyang dimaafkan kepada orang yang
dalam perjalanan atau lemah, sama ada sakit atau
tua sebagaimana dimaafkan juga kepada orang
mengandung atau menyusu.

c) Tidak ada sembahyang jemaah pada mereka
kecuali pada sembahyang mayat.

d) Puasa di sisi mereka adalah wajib selama sebulan
mengikut kiraan mereka iaitu sebanyak 19 hari.
Dimaafkan dari berpuasa orang-orang yang telah
disebutkan tadi.

e) Tidak ada waktu tertentu untuk menunaikan haji.
f) Perkahwinan dibolehkan hanya dengan seorang

perempuan sahaja dan tidak ada perceraian di
kalangan mereka.

g) Pusaka menurut ajaran Bahai adalah sama banyak
di antara anak lelaki dan anak perempuan begitu
juga sekalian hak-hak yang lain.

h) Umur baligh di sisi mereka bagi lelaki dan
perempuan ialah 15 tahun.

Di antara diayah dan propaganda yang selalu memikat
orang-orang yang tidak mengetahui hakikat ajaran
Bahaiyyah ini ialah kononnya mereka memperjuangkan
5 konsep utama iaitu:

i) Kesatuan agama
ii) Kesatuan tanahair
iii) Kesatuan bahasa
iv) Kedamaian sejagat
v) Persamaan di antara lelaki dan wanita

Sebenarnya mereka tidak pernah membuktikan apa
yang dipropagandakan ini, bahkan sebaiknya telah
melanggar dari merobohkan sendiri konsep-konsep
yang mereka ciptakan untuk propaganda itu.

Cahaya28

Aku ingin menjadi penulis. Hatiku melonjak-
lonjak seperti kumpulan ombak yang

melompat melompat di dada laut. Seperti
buih-buih yang memanjat-manjat batu yang
setia bertugu di tepian teluk. Kata orang jika
mahu menjadi penulis, bermulalah dengan
melihat alam. Aku tidak tahu, apakah yang
telah membelenggu dirinya dari menyingkap
tabir alam yang terbentang. Di sini, pulau
terpencil seakan terapung nun jauh mata
memandang, kapal sarat dan sampan kosong
timbul di permukaan mengharung gelombang.
Air masin yang sentiasa berkocak, tidak pula ia
membusuk. Semua itu adalah petanda sebuah
keagungan tuhan. Puas, itu rasa hatinya, apabila
dapat menghempaskan sebuah perasaan ke
dalam fatamorgana alam. Aku berdoa agar
jiwanya dapat mengupas iktibar pada setiap
kejadian, Mudah-mudahan. Hafiz saudaraku,
sudahpun melemparkan punggungnya ke atas
seketul batu besar. Entah kenapa fikirannya
yang sedang celaru, di pujuk bayu lembut laut
bisa pula jiwanya menjadi tenang.

Dia berjeda di atas seketul batu seketika,
sambil merelakan kakinya disapu lembut
alunan ombak. Pusaran kecil air di tepian
batu seringkali terbentuk bila sahaja ombak
beralun. Ketam-ketam kecil berlari tempang ke
kanan dan ke kiri, asyik bermain dengan buih..
Cengkerang-cengkerang yang sudah lama
bersemadi di atas batu pula membentuk garis

lukisan yang berseni. Sepasang kaki Hafiz sudah
lama berendam di dalam air. Air laut tidaklah
sejuk untuk menenangkan hatinya yang lara.
Bukanlah kerana air laut dia ke teluk itu, dia ke
situ mencari makna yang hilang dari hidupnya.
“Apakah maknanya lagi hidup begini. Tidak
sempurna seperti orang lain. Tiada pekerjaan
tetap dan mengharap bantuan dan ihsan dari
orang lain”. Aku cuba membaca getus hatinya.
Kamu menyesal keadaan diri kamu sekarang?.
Aku segera meneka fikiran Hafiz yang sekian tadi
melabuhkan layar fikirannya jauh ke tengah laut
tidak bertepi. “siapa kata aku menyesal?”. Jawab
hafiz seolah-olah terkedu dengan pertanyaan
aku. “Dari tadi kamu bercerita tentang kedhaifan
kamu. Apa, kamu masih berasa kecewa?”.

Oleh: Khafizan Mohd Bahar (Guru)

Cerpen

Apakah maknanya lagi
hidup begini. Tidak

sempurna seperti orang
lain. Tiada pekerjaan
tetap dan mengharap

bantuan dan ihsan dari
orang lain

Cahaya28

29Cahaya

Aku memanjangkan pertanyaan. “aku menyesal
kerana banyak masa telah aku sia-siakan, kau
lihat sahaja hidup aku sekarang”. Rungut hafiz.
“kita masih ada banyak masa Hafiz”. Aku pantas
melontarkan sebuah fikiran. Dia sekejap-
sekejap merenung ombak yang beralun sambil
membaling ketul-ketul kecil batu ke permukaan
laut yang terbentang luas.  “tiada bezanya masa
yang terlepas dengan masa yang akan datang.
Semuanya seperti dahulu, siang dan malam.
tidak pernah berubah, yang berubah cuma usia
kita dan keadaan sekeliling kita”. Pandangan
aku membuatkan hafiz termenung sejenak. Dia
mungkin terfikir akan kebenaran kata-kataku.

Kata-kataku ada asasnya. “Dan dialah yang
menjadikan malam dan siang silih berganti
untuk sesiapa yang mahu beringat (memikirkan
kebesaran-Nya), atau mahu bersyukur (akan
nikmat-nikmat-Nya itu “Surah al furqan:
62). “Maka sesiapa sahaja yang tertinggal
pekerjaannya pada waktu semalam boleh
sahaja melakukannya pada hari esok, begitulah
seterusnya”. Terang aku bersungguh-sungguh.
Hafiz hanya mendengar ucapanku dengan
hujung telinganya sahaja, dia tidak fokus. “
hatta …jika ditakdirkan kiamat, pada tangan kita
ada sebiji benih. kita disuruh menanamnya”.
Sambungku lagi seperti bersyarah. Hafiz hanya
diam membatu sambil menyandar ke batu..
“Tapi orang seperti aku…kau lihat sahaja..
bagaimana aku nak tanam”. Hafiz menunjukkan
tangan kirinya yang longlai dan kakinya yang
capik sambil tergelak, menampakkan gigi yang
banyak ronggak. “Betul juga”.Aku membalas
bersahaja sambil berjenaka. Perbualan kami
khatam dengan senyum dan gelak ketawa.

Hafiz tidak kekok lagi mengatur langkah
dengan tangan dan kaki kirinya yang capik.
Dia sudah dapat menyesuaikan diri dengan
keadaan setiap permukaan dan bentuk muka
bumi. Aku tidak sangka Hafiz boleh berjalan
semula, malah membawa motorsikal setelah
hampir sebelas tahun dia hanya bergerak
menggunakan kerusi roda. Beberapa tahun
lepas aku menemuinya, dia sudah ada tanda-
tanda mampu bangun dan bergerak. “bagaimana
kamu boleh sembuh seperti ini Hafiz”. Tanya aku
sedikit kehairanan.“kuasa tuhan”. Jawabnya
ringkas dan klise sambil tersengeh-sengeh.
Peristiwa sebelas tahun lepas bagaikan masih
menghantui hidupnya. Ketika dia dan kawan
sekolej dalam perjalanan dengan sebuah
kereta. Tiba-tiba sahaja kenderaan mereka
dikejar kereta peronda polis. Hafiz terpinga-

pinga mengapa kenderaan mereka dikejar polis.
Kereta polis semakin menghampiri kenderaan
yang ditumpangnya. Semakin dekat semakin
ia menghimpit “ketepi-ketepi” jerit seorang
anggota polis dari dalam kereta peronda. Hafiz
tidak tahu mengapa kereta mereka dikejar
polis. “kamu bawa barang itu ke?, gila kau ni!”
Hafiz memekik, cemas dan marah.  Kawannya
mengangguk pendek. Mulut mula gumam tidak
jelas bicara. Matanya sedikit terbeliak ketakutan.
Mahu melepaskan diri. kereta dipandu semakin
laju. Dalam keadaan cemas dan takut, kereta
ditumpangi Hafiz hilang kawalan lalu terhumban
ke dalam curam yang dalam, sedalam sepuluh
meter. Kereta mereka kemek teruk. Badan Hafiz
terhimpit ke papan pemuka kereta. Dia jadi kaku
tak dapat begerak. Kawannya pula sudah diam
tidak bernyawa. “entah, selepas itu aku tak ingat
lagi”. Dia menamatkan cerita. Sudah beberapa
kali aku mendengar sedutan kisahnya itu.
Ceritanya masih tegar seperti versi sebelumnya,
menunjukkan ingatan dan memori Hafiz masih
baik. “Itulah…itulah permulaan masa yang telah
merugikan aku”. Keluh Hafiz.

Aku hanya mendengar luahan hati saudaraku
itu. Aku paham, jika aku berada ditempatnya
mungkin begitu juga perasaan yang akan
kualami. “Janganlah kau  memandang masa
depan dengan kaca mata hitammu, melihat dunia
semuanya gelap gelita kerana sekarang yang
derita. Aku pernah mendengar penyair bermadah.
“Betapa sempitnya kehidupan ini tanpa luasnya
cita-cita”. Sengaja aku bergurindam, menyuntik
sedikit semangat ke dalam jiwa Hafiz. “Lagipun
sebagai Muslim kita tidak seharusnya berputus
asa daripada rahmat tuhan”. Aku mengupas

Hafiz tidak kekok lagi
mengatur langkah
dengan tangan dan
kaki kirinya yang

capik. Dia sudah dapat
menyesuaikan diri

dengan keadaan setiap
permukaan dan bentuk

muka bumi.

29Cahaya

Cahaya30

sedikit mafhum daripada surah alHijr ayat 56
yang bermaksud: “Dan tiadalah sesiapa yang
berputus asa dari rahmat Tuhannya melainkan
orang-orang yang sesat”. “Jadi, kamu mesti
bercita-cita besar!”. Aku berteriak kecil sambil
memberikan sedikit motivasi secara percuma.
Berat mata memandang berat lagi bahu
memikul. Kecacatan yang dialami Hafiz telah
disahkan oleh doktor sebagai kecacatan kekal.
Akibat peristiwa kemalangan sebelas tahun
lepas juga Hafiz terpaksa menjalani hidup tanpa
limpa kerana hampir sembilan puluh peratus
limpanya telah pecah dan terpaksa di buang.
Ramai orang tidak percaya dia boleh terus hidup
selepas kemalangan itu.

Setiap sudut alam yang indah ini, pasti sahaja
ada manusia yang menikmatinya. Begitulah
teluk yang telah lama menghuni dan menghiasi
pantai ini. Saban minggu pasti ramai orang
mengunjunginya. Beriadah, meluang masa
bersama insan tercinta. Hafiz menghalakan
pandangannya ke arah manusia yang sedang
bermain-main di tepian pantai. Ada ibu yang
memimpin tangan anak meniti batu, ada
ayah sedang menyambut anak yang sedang
berlari. Sungguh membahagiakan, sungguh
mendamaikan. Aku juga merasakan yang alam
ini akan bisu tanpa manusia, manusia pula akan
buta tanpa alam. Sungguh aku katakan, insan
bernama Hafiz kurang merasai kasih sayang
seorang ayah. Dari zaman kanak-kanak sehingga
remaja ayahnya sering bermusafir, tidak pula
dia sempat memperdulikan akan didikan dan
disiplin anak-anak. Tugas mendidik anak dan
mendisplinkan mereka betul-betul hanya terletak
pada seorang ibu. Mungkin itulah antara faktor,
masa silam Hafiz dicemari kisah-kisah hitam
yang kini menjadi teladan dalam hidupnya. Hafiz

selalu teringat-ingat kata gurauan atau cercaan
dari mulut ayahnya. “ Hah hidup lagi kamu ya
Hafiz, ingat ke mati dah…itulah, tak dengar
nasihat abah” . setiap kali apabila berjumpa
dengan ayahnya. Ayah Hafiz mungkin tidak
dapat menerima keadaan anaknya yang capik,
tidak mempunyai masa depan.Mungkin sebab
itu dia berkata begitu.

Bukan itu sahaja, kadang-kadang  ayahnya
menuduh Hafiz sebagai sewel kerana dia
berfikiran celaru dan cakap sedikit merapu.
Patutkan seorang ayah berkata kepada anaknya
begitu? Adilkah seorang ayah yang kurang
memberi perhatian kepada didikan dan disiplin
anak menyalahkan anaknya semula atas semua
ketelanjuran diri?. Aku pula melihat Hafiz
seorang anak yang baik. Setiap kali dia mengadu
kepadaku tentang sikap ayahnya, dia akan
berkata “ dah dia abah, buat tak tahu sahajalah
dia cakap apa”. Aku bersetuju dengan sikap
dan tindakan Hafiz kerana selari dengan ajaran
agama “ Dan apabila salah satu atau ke dua-dua
orang tuamu menjadi tua, maka janganlah kamu
berkata kepada mereka walaupun perkataan ‘uf’,
dan janganlah pula kamu mengherdik mereka.
Katakanlah kepada mereka perkataan yang
baik”. (Surah Al- Isra ayat 23).

Hafiz, memang seorang anak yang baik.
Ditakdirkan tuhan, sewaktu ibunya terlantar
selama sebulan di hospital akibat tibi paru-
paru, dialah yang sentiasa menjaga ibunya.
Oleh sebab Hafiz lumpuh kekal, dia mendapat
sedikit bantuan daripada badan kebajikan dan
baitulmal. Jadi, Hafiz tidak kisah menjaga ibunya
yang sedang sakit di hospital kerana walaupun
dia tidak bekerja, dia ada wang bagi menampung
perbelanjaan sendiri. Kata abang dan kakaknya
Hafiz tidak pernah pun sedikit merungut dan
sentiasa senyum ketika menjaga ibunya. Malah,
ketika ibunya sedang nazak meniti saat sakaratul
maut. Sedang kakak, adik-adik dan abangnya
tersedu-sedu menangis tidak dapat berbuat
apa-apa. Hafiz dengan tenang membuka
lembaran surah yasin lalu membacanya .“ mak,
mak pergilah dengan tenang ya”. Pesan Hafiz ke
telinga ibunya tercinta. Abang, kakak dan adik-
adiknya pun turut memulakan bacaan yasin dan
tahlil. Seketika itu, nafas ibunya mula tenggelam
sedikit-demi sedikit, terputus di halkum lalu dia
menutup mata dengan tenang.   Hafizlah yang
mengetuai urusan jenazah ibunya sehingga
dikebumi.

Berat mata
memandang berat
lagi bahu memikul.

Kecacatan yang dialami
Hafiz telah disahkan
oleh doktor sebagai

kecacatan kekal.

Cahaya30

31Cahaya

Aku menepuk bahu Hafiz seraya bertanya.
Dia tersedar dari lamunan. “Selepas ini, kamu
mahu bekerja di mana pula Hafiz?”. “ baru-
baru ini ada ustaz di sekolah tahfiz minta aku
mengajar. Tapi tak pasti lagi”. Jelas Hafiz. “Ha,
hafiz bagus tu, berguna juga pelajaran agama
yang kamu pelajari di sekolah agama dengan
aku dulu”. Aku memberi kata-kata semangat
padanya. Dia membaca maksud sepotong hadis
kepadaku “sebaik-baik kamu adalah orang yang

mempelajari Al-qur’an dan mengajarkannya”.
Hafiz tidak sempat tamat belajar di kolej Islam
kerana terlibat dalam kemalangan. Namun
perancangan ilahi, rupa-rupanya pelajaran
agama yang dipelajari di sekolah agama rakyat
sehingga tingkatan tiga menjadi bekal paling
berguna dalam hidupnya. Aku mengimbas
semula kisah Hafiz lalu merenung jauh ke dalam
diriku sendiri sambil mengingati sabda Nabi
Muhammad SAW yang bermaksud “sesiapa
yang Allah mahukan kebaikan kepada seseorang,
Dia akan memahamkan padanya akan agama”.
Tidak lama selepas itu, telefon Hafiz berdering,
aku mengagak seperti ada khabar yang
menggembirakan hatinya kerana tampak
senyuman terukir di wajahnya. “Ada berita
gembira, nampak?”. “Ya, aku dapat temuduga
guru KAFA di Selangor”. Kata Hafiz sambil
melompat gembira. Walaupun hanya temuduga,
Hafiz seolah-olah yakin nasib yang baik akan
menyebelahinya. Hafiz, memang sudah ada
pengalaman mengajar fardhu Ain, mengaji
dan sedikit kemahiran bahasa Arab. Dia juga
ada pengalaman mengajar kanak-kanak
sebelum ini di beberapa buah sekolah agama

persendirian.Tetapi, kerana dia berstatus OKU,
tidak ada sekolah agama persendirian yang
menawarkannya jawatan tetap. Dia juga sudah
berkali-kali menghantar borang jawatan guru
KAFA, namun ditolak lebih awal. Kali ini Hafiz
tidak mahu berputih mata lagi. Aku segera
memberikan sedikit tip untuk sesi temuduga
nanti.

“Mahu ke mana Hafiz, aku belum habis memberi
tips kepada kamu ni?”. Hafiz terus bergegas
menuju ke motorsikal skuternya. Sekuternya
telah diubahsuai dan dilabel dengan pelekat
OKU dihadapan dan belakang motor. Hafiz
lantas mencapai topi keledarnya. “Aku nak
balik”.  Hafiz tidak menyempat lagi mahu balik
ke Selangor semula. Baru sahaja dia bermalam
di sini semalam. Hafiz sempat berjabat tangan
dengan aku dan mengucapkan salam. Aku pula
mengengam tangannya sedikit lama lalu berkata
“semoga berjaya”. Hafiz dan aku berpelukan
di khalayak ramai. Desiran angin yang bertiup
lembut di celah daunan ru juga bagaikan
merelakan perjalanan saudaraku Hafiz.

Beberapa bulan selepas itu, aku mendapat
berita yang mengecewakan. Hafiz tidak
ditawarkan jawatan. Apakah mungkin kerana
statusnya sebagai orang kelainan upaya? atau
Hafiz tidak layak ,lantaran kesihatan mentalnya
yang diragukan? Namun, tetaplah kehidupan
saudaraku itu diteruskan walau apapun cabaran
mendatang. Aku pula, perlu kerap menemuinya,
bagi mengeratkan hubungan kekeluargaan.
Kini aku baru mendapat sedikit pelajaran,
untuk menulis bukanlah sekadar melihat alam,
malahan,perlu memerhati dan prihatin akan
setiap kisah suka duka insan.

Cahaya32

Bagaimanakah kedudukan hukum
umat Islam yang terlibat dengan
perjuangan Islamic State (IS)?

Musykil Agama

33Cahaya

JAWAPAN

Muzakarah Khas Jawatankuasa Fatwa Majlis Kebangsaan
Bagi Hal Ehwal Ugama Malaysia Bil. 1/2015 yang
bersidang pada 20 April 2015 telah membincangkan
mengenai Cadangan Pindaan Keputusan Muzakarah
Jawatankuasa Fatwa MKI Kali Ke-106 Mengenai Isu Umat
Islam Yang Terlibat Dengan Perjuangan Islamic State (IS).
Muzakarah telah membuat keputusan seperti berikut:

1. Berdasarkan fakta-fakta yang telah dikemukakan,
Muzakarah berpandangan bahawa kecenderungan
dan keghairahan umat Islam untuk berjihad atas nama
IS di bumi Syria adalah berpunca daripada kekeliruan
dalam memahami konsep jihad dan mati syahid yang
sebenar mengikut Hukum Syarak.Seruan jihad dan mati
syahid yang dipegang oleh mereka adalah bercanggah
dengan Islam dan boleh membawa kepada kekufuran
kerana mereka menghalalkan darah sesama umat
Islam.

2. Muzakarah bersetuju menegaskan bahawa
perjuangan kumpulan militan IS adalah bertentangan
dengan ajaran Islam, amalan demokrasi dan nilai
kemanusiaan sejagat. Sehubungan itu, selaras dengan
prinsip dan ajaran Islam yang menolak keganasan dan
pembunuhan sesama manusia, Muzakarah bersetuju
memutuskan bahawa adalah haram bagi umat Islam
menyertai kumpulan militan yang membawa ideologi
keganasan dan melakukan pembunuhan, radikal dan
ekstrim seperti Kumpulan IS kerana ia bercanggah
dengan prinsip ajaran Islam dan ia boleh menggugat
keselamatan dan kestabilan Negara.

3. Muzakarah menasihatkan seluruh umat Islam di Malaysia
supaya tidak mudah terpengaruh atau terjebak dengan
keganasan dan propaganda perjuangan Kumpulan IS
ini, kerana perjuangan mereka tidak tergolong sebagai
jihad dan kematian mereka juga tidak dikategorikan
sebagai syahid menurut kerangka hukum syarak.

Cahaya34

感恩是一种人们心灵的真诚、谦虚又净化，对所得到的任何益处和恩典的良好
反应，尤其是当一 个人得到安拉赐给的恩泽和慈悯之后。感恩培养人们的心
灵里有一份良知和珍惜所得到的任何益处和恩典之心态。

实行了感恩的优秀行为， 它不只为一个人的心灵上带来真诚、谦虚又净化的
作用，它也启发人们在身心上、在工作岗位上，在家庭里与在社会上的互相珍
惜、尊敬和沟通的气氛。

Oleh: Hafizah Mohd Yusuf (Penterjemah RTM)

Nilai Murni

Cahaya34

35Cahaya

人对安拉的感赞：伊斯兰的宗教要求大家在身心应该拥有感恩图报的优秀品德
。 如果我们可以在日常生活的各方面，表现对安拉的感恩， 最崇高的安拉会
加倍赐给我们更多的恩泽和慈悯。

人们之间的感谢：心灵上的净洁使人们在心灵、身体和具体受到美化，而达到
了真善美的境界。若人们要以优秀受赞美的品德消除卑鄙受憎恶的行为，就必
需尽力遵从伊斯兰的规定使心灵、身体和具体都清洁。

古兰经第39章成群结队的人们章第66节最崇高安拉的启示的译意：“你只要膜
拜安拉，你也要成为感谢赞扬真主的人。”

结论：人们对安拉的感恩可以由内心和行动以及言行表现出来。比如默念念主
词、诵念词，或履行得到多倍报赏的行善和善功等等。除此之外，人们之间的
感谢可以经过内心培育良好的修养，透过言行表露互相珍惜和尊重以及沟通之
真诚与谦虚的态度。

感赞是穆斯林们对安拉的感恩或知感之优秀品德；然而感谢是人们之间互相表
达珍惜的行为。

35Cahaya

Cahaya36

Nilai Murni

Syukur ialah satu sifat tindak balas baik yang disampaikan secara ikhlas, tawaduk dan muhasabah terhadap
diri sendiri kerana mendapat kebaikan dan nikmat, terutamanya apabila selepas seseorang itu mendapat

nikmat  yang diberi oleh Allah SWT. Syukur memupuk ciri insaf dan suka menghargai ke dalam diri apabila
menerima setiap kebaikan dan nikmat.

Kesan daripada amalan suka bersyukur, selain fungsinya mendorong seseorang ini menghargai kebaikan dan
nikmat yang diperoleh, amalan ini turut memberi hidayah agar kita saling menghargai, saling menghormati
dan saling berkomunikasi dengan baik di tempat kerja, dalam keluarga dan juga dalam masyarakat.

Syukur manusia kepada Allah SWT :  Agama Islam menuntut kita memiliki nilai murni berterima kasih dan
mengenang jasa. Kalau kita menunjukkan sifat syukur ini dalam pelbagai aspek kehidupan harian, maka Allah
SWT akan mengurniakan nikmat dan rahmat yang berlipat ganda ke atas kita.

Maksud firman Allah SWT dalam al-Qur’an yang bermaksud “Hendaklah kamu menyembah Allah semata-
mata, dan hendaklah kamu menjadi daripada orang yang bersyukur”. (az-zumar:66).

Terima kasih sesama manusia: Nilai saling menghargai dan saling menghormati dapat menghapuskan apa-apa
perbuatan keji yang dibenci. Untuk mencapai tujuan ini, maka kita perlu mematuhi peraturan yang ditentukan
oleh Islam agar jiwa sanubari, jasad tubuh badan dan keseluruhannya menjadi bersih suci. Ajaran Islam
menuntut kita sentiasa bersifat terima kasih sesama manusia dan bersyukur  kepada Allah SWT.

Kesimpulannya: Sifat syukur manusia kepada  Allah SWT boleh ditunjukkan melalui hati dan tingkah laku
serta tutur bahasa, misalnya berzikir dalam hati, membaca zikir,  melakukan amal kebajikan atau amal ibadat
yang banyak memberi balasan pahala berganda kepada manusia. Selain ini, sifat terima kasih sesama manusia
boleh dilakukan melalui sikap menghargai dan menghormati orang lain yang baik dalam hati atau dizahirkan
melalui  perbuatan dan tutur  bahasa.

Oleh: Hafizah Mohd Yusuf (Penterjemah RTM)

Cahaya36

37Cahaya

Novel Bersiri

Siri 26

Oleh Salina Ibrahim (Pengarang)

DUA hari, dia tidak buat apa-apa.
Dua hari, tubuhnya lemah dan lesu. Dua
hari, sendi dan  ototnya lembik lotek.
Dua hari juga, otaknya seakan-akan
berhenti berfungsi.  Dua hari, jam seperti
tidak bergerak, lalu segala-galanya
menjadi statik.  Dan selama dua hari ini,
dia hanya baring, baring dan baring
walaupun matanya tidak dapat lelap
dan sama sekali dia tidak boleh lena.

Khairunnisa’ cuba mengerahkan
akalnya berfikir tetapi entah mengapa
dia terasa segalanya amat tumpul.
Dia menyebak selimut dan melihatnya
dirinya sendiri masih dalam baju T lengan
panjang dan seluar trek yang sama sejak
dua hari lalu. Dia memejamkan mata
dan berusaha membayangkan sesuatu.
Dia cuba memanggil semua peristiwa
yang sudah tertinggal sejak dua hari ini.
Dia cuba menyusunnya semula satu-
satu.

 Dua hari lalu, mereka sekeluarga
tiba dari Kuantan. Tubuhnya amat
lemah, mindanya terasa begitu letih dan

serasa-rasa dia sudah kehabisan tenaga
walaupun sekadar untuk mengangkat
sebelah kaki. Perjalanan dari Kuantan
memakan masa hampir tiga jam,
walaupun hanya duduk di dalam
kenderaan tetapi entah mengapa telah
menguras tenaganya ke tahap sifar.

Papa muncul di pintu kereta
menyambutnya. Mama terburu-buru
membuka pintu rumah dan papa
memimpinnya masuk ke dalam.

Khairunnisa’ cuba
mengerahkan akalnya
berfikir tetapi entah
mengapa dia terasa

segalanya amat
tumpul.

37Cahaya

Cahaya38

“Terima kasih sebab datang. Dia
diam sangat sepanjang jalan tadi tapi
rasanya dia tak tidur pun. Kami dah
naik risau,” kedengaran suara mama,
perlahan.

“Tak apa, saya bawa dia ke biliknya
dulu...!” Papa membalas. Suara papa
kedengaran lebih tenang di telinga
Khairunnisa’, sekali gus buat hatinya
terasa damai sedikit.

Papa memimpinnya ke kamar.
Dia duduk di birai katil. Mindanya
kosong. Kosong sangat. Papa duduk
di sebelahnya. Merenungnya dalam-
dalam.

 “Nissa okey?”

 Dia dengar soalan itu. Dia hanya
angguk.

“Nissa’ ada nak cerita apa-apa

pada papa?”

 Dia bungkam juga. Dia tidak
tahu bagaimana hendak bercerita,
apa yang hendak diceritakan. Entah
mengapa lidahnya terasa kelu. Dan
ya, dia tetap kosong seperti tadi. Dia
cuba mengerahkan akalnya berfikir.
Separuh memaksa mindanya bekerja
menyusun semula peristiwa yang berlaku
dalam bentuk perkataan supaya
dapat diluahkan dalam bentuk kata-
kata kepada papa. Tetapi dia hilang
perkataan. Dan hilang kata-kata juga!

 “Apa yang Nissa’ rasa sekarang?”
Lembut lagi kedengaran suara papa.

 Dia hanya mampu
menggelengkan kepala.  Hanya itu
yang dia dapat dia lakukan. Dia benar-
benar terasa buntu.

 “Sedih?”

 Dia memikir-mikir adakah dia
sedih. Adakah perasaan itu? Entah?

 “Takut?”

 Khairunnisa’ ketap bibir. Dia tidak
sempat menjawab soalan pertama.
Dan sekarang ditanya soalan kedua.
Dan perlahan-lahan dia angguk.

 “Papa ada di sini. Jangan sedih,
jangan takut!” Dan papa merangkul
bahunya, menariknya rapat. “Papa ada
di sini.” Dan papa mengulangi kalimah
itu.

Khairunnisa’ terasa air matanya
mengalir di pipi. Dia rasa begitu selamat
dalam rangkulan papa. Buat pertama
kali dia terasa begitu sejak peristiwa
yang menakutkannya. Peristiwa di
sungai yang nyaris meragut nyawanya.

“Insya-Allah tak ada apa-apa.
Jangan takut!”

Dan untuk seketika, dia biarkan
perasaan selamat itu mengepung
sekujur tubuhnya. Dia benar-benar rasa
selamat. Kalaulah papa ada bersama-

Cahaya38

Dan untuk seketika,
dia biarkan perasaan

selamat itu mengepung
sekujur tubuhnya.

Dia benar-benar rasa
selamat. Kalaulah papa
ada bersama-samanya

tempoh hari, tentu
dia tidak akan alami

kejadian itu!

Cahaya38

39Cahaya 39Cahaya

samanya tempoh hari, tentu dia tidak
akan alami kejadian itu!

Dia rasa letih. Dia baring. Papa
menggalakkan dia tidur. Dia cuba
memejamkan mata. Dia rasa dia tidak
tidur sejak kejadian di sungai. Dia
memang berusaha untuk tidur tetapi
tidak berjaya. Dia hanya mampu baring
sahaja. Tetapi kali ini, demi papa, dia
akan cuba baring lagi dan memujuk
mata untuk tidur.

“Macam mana dia?”  Dia dengar
suara mama. Mama berada di hadapan
pintunya.  Papa perlahan-lahan bangun,
mungkin menyangka Khairunnisa’ sudah
lena, lalu menapak keluar.

“Dia trauma agaknya. Bagi dia masa.
Biarkan dia rehat.”

Khairunissa’ memang berusaha untuk
berehat. Matanya pejam tetapi dia
tidak tidur. Dia dengar semua perbualan
ibu bapanya.

“Saya tak tahu macam mana semua
ni boleh berlaku. Dia nak selamatkan
adiknya. Tapi dia nyaris...!”

“Dia selamat, dia tak apa-apa. Saya
tahu, Khairi dah cerita semua. Bukan
salah siapa-siapa pun!”

“Lepas dia dibawa naik ke darat, dia
tak sedar. Pengsan mungkin, entahlah.
Kami dah takut sangat masa tu. Tapi
lepas tu, dia sedar semula. Dan sampai
sekarang, dia tak bercakap apa-apa
pasal kejadian tu. Saya rasa takut
sangat!”

“Dia tak apa-apa. Mungkin dia
penat. Biarlah dia rehat!”

Khairunnisa’ memejamkan mata.
Papa dan mama sudah tiada di
hadapan biliknya. Tetapi suara mereka
seakan-akan masih berpiang-piung di
telinganya.

Itukah yang berlaku padanya di
sungai tempoh hari? Dia tahu ada
sesuatu berlaku ketika mereka berkelah.
Adik Fathi nyaris lemas. Dia terjun demi
menyelamatkan adiknya. Yang dia
ingat, air menenggelamkan dia. Bukan
air menenggelamkan dia tapi dia yang
tenggelam di dalam air, atau mungkin
kedua-duanya sekali. Air masuk ke
dalam mulutnya, telinganya, hidungnya
dan segala lubang yang terbuka pada
tubuhnya. Dan selepas itu, dia tak ingat
apa-apa lagi.

“Dia selamat, dia tak
apa-apa. Saya tahu,

Khairi dah cerita
semua. Bukan salah
siapa-siapa pun!”

39Cahaya

Cahaya40

Itukah yang berlaku? Dia pengsan
dan selepas dia sedar semula, dia tidak
lagi jadi Khairunnisa’ seperti yang mama
kenali.

Khairunnisa’ mengerahkan minda
berfikir semula segala yang berlaku.
Sungguh dia tak ingat adakah dia
benar-benar pengsan.  Tapi yang pasti,
memang ada sesuatu yang berlaku.
Sesuatu yang buat dia rasa perasaannya
begitu kosong sekarang.

Dia tidak tahu apa yang dia rasa
sesungguhnya. Ada macam-macam
rasa mungkin yang saling bergaul dalam
dirinya.

Kosong?  Ya, memang itu yang dia
rasa.

Bingung? Tidak dia nafikan, dia
memang bingung.

Takut? Ya, ada juga. Tadi dia
mengakui dia takut ketika ditanya oleh
papa. Mengapa dia harus rasa takut,
dia tidak tahu.

Entah mengapa semua perasaan ini
harus bergaul dalam dirinya. Mungkin
ada sesuatu yang berlaku ketika dia
pengsan telah menyebabkan dia
diserang semua perasaan yang tidak
enak ini. Lalu menyebabkan emosinya

jadi terganggu. Lalu menghilangkan
dirinya yang selama ini mama kenali.

Semalam mama tidak benarkan
dia ke sekolah. Sepanjang malam, dia
tidak dapat tidur sebenarnya. Dia cuba
tidur sebenarnya, dia terlelap, entah
berapa lama, mungkin beberapa minit
saja, tetapi dalam tidurnya itu, dia
ternampak air yang berpusar-pusar lalu
dia tersentak bangun. Dia jadi takut
hendak memejamkan mata. Bimbang
hendak lena. Begitulah yang berlaku
beberapa kali sehingga menjejaskan
tidurnya. Kelesuannya menjadi alasan
mama menyuruhnya bercuti.

Petang semalam, sahabatnya
Cha datang menziarahi sepulang dari
sekolah. Cha menceritakan semua yang
berlaku di sekolah. Hal-hal biasa saja
pada pendengarannya. Contohnya,
orang itu buat ini. Cikgu itu beri kerja
rumah. Cikgu ini marah mereka. Dia
diam. Tak bersuara, hanya dengar. Cha
juga tidak mendesak dia bercakap.

Dia belum ada semangat hendak
bercakap dengan kawan-kawan.
Malah dengan ahli keluarga juga dia
malas hendak berbual. Papa singgah
sepulang dari pejabat, duduk bersama
dia agak lama juga, tapi dia lebih banyak
mengangguk dan menggeleng dengan
papa. Atau paling kurang, sepatah dua
kata seperti, “ya”, “tak” atau “entah.”

Hari ini juga sama. Dia terlalu lesu untuk
bangun dari tidur. Malah rasa terlalu
letih untuk berjalan. Lalu dia bercuti
lagi. Dia tidak fikir langsung hal sekolah
yang ditinggalkan, kawan-kawan yang
mungkin tertanya-tanya atau guru
yang risau dia akan ketinggalan dalam
pelajaran.

“Tak nak ke sekolah hari ni?”
Mama bersuara ketika masuk ke bilik
mengejutkan dia subuh pagi tadi.

Dia pengsan dan
selepas dia sedar
semula, dia tidak

lagi jadi Khairunnisa’
seperti yang mama

kenali.

Cahaya40

41Cahaya

Dia diam, terkebil-kebil ketika
dikejutkan oleh mama.

“Semalam cuti, hari ni takkan nak cuti
lagi? Tak lama lagi peperiksaan, banyak
pelajaran tertinggal.” Suara mama tidak
selembut semalam.

Tetapi Khairunnisa’ malas acuhkan
kata-kata mama. Dia tarik selimut
semula. Mama kedengaran melengus,
mungkin tidak kuasa hendak memujuk.
Mama melangkah keluar. Dan di pintu,
mama menoleh kembali ke arahnya.

“Bangun solat subuh. Berehat di
rumah kalau tak nak ke sekolah. Tapi
solat jangan tinggal pula! Mama kena
pergi kerja hari ni. Mama masak nasi dan
lauk, kalau nak makan. Pukul 12 nanti,
abah balik temankan Nissa di rumah.”

Dia hendak jawab, dia tidak perlu
sesiapa temankan dia di rumah tetapi
dia malas hendak bersuara. Biarlah!

Abah Khairi balik kerja awal hari ini.
Dia menjemput Fathi di rumah pengasuh
sebelum balik. Abah Khairi menjenguk
sebentar melihatnya, bertanya akan
keadaannya hari ini. Dia hanya angguk
dan geleng sahaja.

Cha datang petang tadi, bercerita
lagi tentang hal-hal di sekolah. Cha kata,

ada kawan-kawan lain hendak ikut juga
tetapi masing-masing ada aktiviti. Ada
yang ikut kelas tambahan, ada yang
masih sibuk dengan kelab, ada yang
masih kalut dengan latihan sukan.

“Mama kau cakap, kau masih
tak sihat. Mungkin tak sesuai kalau
kawan-kawan datang beramai-ramai
menyerbu. Itu sebab aku datang
seorang saja. Mereka semua berkirim
salam pada kau,” Cha bercerita. Nada
suaranya seperti bangga kerana dalam
ramai-ramai kawan, hanya dia yang
mama benarkan berjumpa Khairunnisa’.

Argh, Cha … dia berkawan dengan
Cha sudah lama, ibu bapa mereka
saling mengenali, sudah tentu mama
lebih percayakan Cha. Cha hanya
bertandang lebih kurang setengah jam.
Dia tergesa-gesa balik, katanya, hendak
siapkan kerja sekolah yang bertimbun
dibekalkan oleh cikgu.

Khairunnisa’ terkebil-kebil sendirian.
Pintu kamarnya terbuka luas. Memang
sengaja dibuka luas begitu. Dia
mendengar suara Fathi yang becok
bersembang dengan abahnya di ruang
tamu di bawah. Dan suara Fathi yang
begitu menguasai rumah sekarang ini.

“Kakak!” Fathi tercongok di hadapan
pintu biliknya bagaikan tahu-tahu dia
sedang memikirkan adiknya itu.

Khairunnisa’ agak terkejut tetapi dia
tiada mood hendak melayan. Dia tarik
selimut menyelubungi muka.

“Fathi…!” Itu suara Abah Khairi.
“Kakak tak sihat.  Jangan kacau kakak.
Mari tolong abah buat cucur kodok!”
Dia dengar Abah Khairi memujuk Fathi.

“Kakak sakit apa? Fathi nak
bersembang dengan kakak.” Polos
kedengaran suara Fathi.

41Cahaya

Cahaya42

“Nanti kakak sihat, Fathi
bersembanglah dengan kakak.
Sekarang, tolong abah di dapur, okey?”

“Okey!”

Dan perbualan anak beranak itu
lenyap kemudian.

Khairunnisa’ terus diam dalam
dunianya. Terasa makin  membeku
dalam dunia yang dicipta oleh mindanya
sendiri. Dunia yang tiada ruang. Dunia
yang kosong sekosong kosongnya.

Dia terasa dirinya hanyut entah ke
mana.

Dia melihat jiwanya menipis dan
menipis.

“Khairunnisa’!”  Dia terkejut metah
apabila namanya disergah. Buntang
matanya ke arah pintu. Papa berdiri di
situ. Papa dengan wajahnya yang tidak
mesra. Wajah yang jarang-jarang dia
tengok, malah mungkin tidak pernah
dilihat sebelum ini. Wajah marah!

“Apa nak jadi ni?  Semalam ponteng
sekolah, hari ni pun ponteng. Tak mahu
bercakap dengan orang. Kenapa ikut
hati sangat ni?!”

Dia tergamam di balik selimut. Suara
keras dan marah itu suara papa yang
tidak pernah didengarnya sebelum ini.
Papa mara, mendekati katil.

“Bangun!!” Papa merentap
selimutnya.

Khairunnisa’ terasa tubuhnya
menggigil tiba-tiba. Papa tidak pernah
mengamuk. Dan inilah kali pertama, dia
melihat papa mengamuk dengannya!

“Patutnya kamu bersyukur sebab
masih hidup.  Allah beri peluang,
gunakan sebaiknya. Bukannya bersikap
tak ketahuan begini. Ini dah macam

apa pun tak tahulah. Nak kata mati,
tak mati, tapi hidup pun tidak!” Papa
bersuara dalam satu nafas.

Khairunnisa’ tergegau. Dia melihat
wajah papa yang merah padam kerana
marah. Tetapi dalam sekelip mata juga,
dia bukan hanya nampak kemarahan
papa. Sebaliknya dia nampak
kekecewaan papa. Kekecewaan papa
terhadap dia. Dia Khairunnisa’!

Papa terduduk lemah di hujung katil.
Dan Khairunnisa’ melihat kekecewaan
papa yang tadinya terlihat oleh mata
batinnya kini semakin merebak jelas.
Kekecewaan papa sudah terpapar
ketara pada wajah, pada mata dan
pada keadaannya sekarang yang
terduduk lesu selepas memarahi satu-
satunya anak kesayangan.

“Papa tak tahu nak cakap apa
lagi…!” suara papa amat lirih. Nadanya
persis orang putus asa. Tidak sampai
sesaat kemudian, papa bingkas dan
longlai melangkah ke pintu.

“Pa!” Spontan Khairunnisa’ terlancar.

Papa berhenti melangkah. Menoleh.
Merenungnya.

“Maaf!” Suara Khairunnisa’ pecah
dalam sebak.

Papa mara semula ke arahnya.
Duduk kembali di tempatnya tadi. Papa
merenungnya dalam dan tunak.

“Ampunkan Nissa, papa!”

Dia tenggelam dalam dakapan
papa. Dia terasa usapan tangan papa
di kepalanya tepu dengan kasih sayang.

“Alhamdulillah. Papa dapat semula
anak papa. Anak papa masih hidup!”

Di luar, kedengaran azan maghrib
sayup.

Cahaya42

43Cahaya 43Cahaya

Nama:

Nama Samaran (Jika Ada):

Poskod Negeri:

No. K/P: No. Tel:

Tahap Pendidikan:

No. Akaun:

Bank:

Cawangan:

Tarikh:

Borang Sumbangan

Adakah Anda Seorang Penulis?

Majalah Cahaya mengalu-alukan sumbangan

daripada pembaca. Ganjaran berpatutan.

Sila  yang mana berkenaan.

Mungkin dari sini anda akan menjadi penulis terkenal.

•	 Atau ingin cuba menulis.
•	 Atau berhasrat memberi sumbangan dalam Majalah Cahaya.
•	 Anda boleh menulis dari sekarang
•	 Hantar sumbangan anda segera!!
•	 Bayaran akan dibuat setelah artikel anda terpilih dan disiarkan.

Perhatian : Borang ini boleh difotostat.

Alamatkan sumbangan anda kepada:

Pengarang Majalah Cahaya
Bahagian Penerbitan, Jabatan Kemajuan Islam Malaysia,
Aras 6, Blok B, Kompleks Islam Putrajaya,
No 23, Jalan Tunku Abdul Rahman,
Precint 3, 62100, Putrajaya

Tel: 03-88707661
Faks: 03-88707666

FOKUS NILAI MURNI

SEMASA CERPEN

RENCANA SIRAH

KERJAYA SAJAK

TOKOH

CAHAYA IT NYATAKAN
............MOTIVASI DIRI

LAIN-LAIN

Cahaya44

Kitab Jami‘ at-Tirmizi karangan Imam at-
Tirmizi merupakan kitab hadith yang
menempati kedudukan keempat berbanding
al-Kutub as-Sittah yang lain iaitu Sahih al-
Bukhari, Sahih Muslim, Sunan Abu Daud,
Jami‘ at-Tirmizi, Sunan an-Nasa’i dan Sunan
Ibn Majah. Antara keistimewaan kitab ini ialah
kandungan hadith-hadithnya yang meliputi
pelbagai topik dan bidang bukan sahaja terhad
kepada hadith-hadith hukum sahaja. Ia turut
memuatkan maklumat perselisihan ulama’
mengenai amalan ibadat berdasarkan hadith
sama ada daripada sahabat, tabi’in, atba’ at-
tabi’in  dan ulama’ mujahidin, pandangan
ulama’ terhadap perawidari sudut al-Jarh wa at-
Ta’dil dan yang paling penting sekali ialah darjat
hadith oleh Imam at-Tirmizi pada sebahagian
besar hadithnya. Melalui kitab ini juga, pembaca
didedahkan dengan pendapat Imam asy-Syafi’i
mengenai sesuatu amalan ibadat berdasarkan
hadith yang dibincangkan. Justeru, ia boleh
dijadikan sumber rujukan bagi mengenal pasti
pendapat-pendapat Imam asy-Syafi’i dalam
sesuatu ibadat.

INFO BUKU
ISBN: 978-983-042-563-4
Cetakan Pertama : 2015

Bil. Halaman : 510
Harga : RM83.00

Kedai Buku Jakim Masjid Tuanku Mizan Zainal Abidin,
Lot 4, masjid Tuanku Mizan Zainal Abidin,

No. 25, Jalan Tuanku Abdul Rahman,
Presint 3, 62100 W.P Putrajaya.

Tel: 03-8890 3669  Emel: kedaibuku@islam.gov.my

HUBUNGI KAMI DAN DAPATKAN NASKAH DI: